
Ingenium  humanum  quanta  sit  fortitudine  praeditum  quanta  nohilitaie  nil  est  quo  doce¬ 
amur  evidentius  quam  literarum  historia.  In  omnibus  enim  generis  humani  proferendorum 
scientiae  finium  conatibus  divini  quid  non  sine  admiratione  agnoscimus  et  animum,  qui 
sapientia  magis  quam  alio  quovis  commodo  gaudeat  atque  commoveatur,  tamquam  summo 
creatore  dignam  imaginem  laeti  veneramur,  sive  per  sublimes  Philosophiae  semitas  rerum 
summas  notiones,  sive,  experientia  duce,  internam  Naturae  indolem  consectelur.  Flures 
tamen  sunt,  qui  de  rerum  naturalium  cognitione  augenda  satagant,  nec  immerito,  quippe 
qua  vitae  nostrae  fundamentum  atque  conditiones  et  quasi  corpus  rimantur.  Nec  diffi¬ 
tendum,  in  ea  scientia,  quam  Historiae  naturalis  nomine  complectimur,  genus 
humanum  monumentum  exegisse  eximiae  sollertiae,  sensus  acerrimi,  judicii  subtilissimi, 
eo  quo  moies  quoque,  veritatis  studium,  animi  fidem,  perseverantiam  mirum  in  modum 
exerceat  laude  dignius  atque,  uti  ipsa  Natura,  quam  pertractat,  nunquam  moriturum.  Ac 
in  rerum  quidem  naturalium  disquisitione  animum  generis  humani  a  principio  quasi  in 
plantas  conversum  fuisse  constat;  nec  mirum,  nam  plantae  non  solum  multiplici  usu  ac 
emolumento  primis  hominibus  se  commendabant,  sed  singulari  quoque  gratia  ac  venustate 
eoium  mentem  delectabant  atque  demulcebant.  Ita  factum  est,  ut  jam  prima  aetate  homines 
vegetabilia  circa  ipsorum  domicilia  colerent  non  commodi  solum  causa,  sed  quod  deo¬ 
rum  donum  et  rem  ipsis  amicam  haberent,  quin  animum  illis  atque  amoris  sensum  attri¬ 
buerent,  quam  ob  causam  et  singulorum  hominum  et  universarum  gentiurn  mores  et  con¬ 
ditiones  plantarum  cultura  tamquam  in  imagine  interdum  exhiberi  credere  fas  est.  Ita  sane,  si 
hortorum  historiam  et  qualia  inde  a  priscis  temporibus  ad  nostram  aetatem  usque  incremen¬ 
ta  ceperint  accurate  cognita  haberemus  non  solum  Botanices  fata  dijudicare  possemus,  sed 
ipsarum  gentium  ingenium  conditionemque  luculentius  inde  perspiceremus.  Primos  omnium 
hortos  eum  in  finem  condiderant,  ut  vegetabilia  usui  domestico  et  aegrotorum  medelae  acco- 
modata  aut  sensibus  grata  ibi  colerent,  quum  vero,  disjecta  medii  aevi  caligine,  per  Europam 
Universitates  exurgerent,  hortos,  quos  medicos  vel  botanicos  nominant,  in  pub¬ 
licam  disciplinam  instruxerunt.  Quo  plura  vero,  literarum  studiis  ubique  faustissimo 
omine  divulgatis  atque  excultis,  plantarum  genera  innotescerent,  quae  Deus  divina 
lege  efiormata  atque  per  orbem  terrarum  sparsa  humano  generi  exhibuisset,  eo  nobiliores 

atque  ampliores  horti  botanici  evaserunt.  Missa  igitur  eorum  consuetudine,  qui  hortos 
botanicos  plantis  solummodo  medicinalibus  aliive  commodo  domestico  destinatis  instruen¬ 
dos  censebant,  eo  omnem  operam  dirigere  visum  est,  ut  quantum  fieri  posset 


plurima  vegetabilium  genera  mirabilis,  quas  alma  mater  Natura  pro- 
creasset,  varietatis  formas  earumque  diversissimos  nexus  rationes¬ 
que  exhibentia,  tamquam  totius  regni  vegetabilis  imaginem  atque 


rationes- 


exemplar  continerent  atque  rite  disposita  colerent.  Hac  de  causa  per 
saeculum  nuper  elapsum  plures  eosque  nobilissimos  hortos  botanicos  conditos  quum  cer¬ 
neret  REX  noster  augustissimus  MAXIM1L1ANUS  JOSEPHUS,  intellecto  quantum  utilitatis 


inde  in  doctrinam  plantarum  redundaturum  esset,  quamque  id  dignum  foret  saluberrimis 


Suis  pro  populo  curis,  condere  hortum  botanicum  Monacensem  decrevit;  quod  regium 
consilium  quomodo  effectum  fuerit,  et  quaenam  sit  praesens  illius  conditio,  hisce  pagellis 
describere  in  nos  suscepimus,  partim  ut  scientiae  amici  inde  cognoscerent,  quid  Regio  Florae 
Amico  deberent,  ac  quae  studiorum  facilitas  inde  ipsis  proveniret,  partim  vero  etiam  ne  ob 
nimiam  viri,  cui  summa  hujus  horti  instruendi  cura  delata  fuit.  Botanicorum  germanicorum 
Nestoris,  Perill. Equ.  deScuRANK,  modestiam  de  re  sileretur  eximia  inque  patriae  ipsiusque 
ornamentum  perfecta;  denique,  ut,  quae  huic  horto  imminerent  discrimina 
in  digita  re  mus,  et  aequalibus  ejus}  necessitates,  posteris  gratum  erga  ejus  conditores 
animum  commendaremus;  cui  quidem  negotio  eo  lubentius  nos  praestamus,  quod  fere  ab 
ipso  principio  muniendo  huic  horto  instruendoque  interfuimus.  Nec  t,amen  est,  quod 
vereamur,  ne  nimis  nostro  huic  horto  indulgere  videamur;  bonis  enim  rebus  et  liberali 
studio  dignis  nunquam  nimis  favere  possumus. 


I.  Horti  Historia. 


ullus  prioribus  temporibus  Monachii  extitit  hortus  botanicus,  et  vel  hortum  medicum 
ibidem,  desiderabas,  si  paucula  eaque  exilia,  quae  botanophili  plantis  medicinalibus  mu¬ 


nierant,  exciperes  viridaria ;  nec  Academiae  anno  MDCGLIXa  MAXIMILIANO  JOSEPHO  III. 
Electore  conditae,  quae  parum  Botanicae  operae  navavit,  datum  fuit,  hortum  instruere. 
MAXIMILIANUS  I.  vero  IOSEPHUS,  REX,  quum,  instaurata  MDCCCV1I  R. Academia 
boica,  pro  eximia  sua  liberalitale  quarumvis  literarum  studio  consuleret,  hortum  bota- 

nicum,  tamquam  nobile  et  necessarium  ornamentum  se  fundaturum  est  pollicitus*).  Agi¬ 
tabatur  res  eodem  anno  in  Academiae  senatu  atque  b.  Giithe,  Regi  a  rerum  medicarum 
consiliis,  instruendi  horti  descriptionem,  quam  hortorum  Regiorum  Praefectus  b.  Eques  de 
Sckell  designaverat,  in  medium  protulit,  qua  probata,  ager  quidam  ante  portamCaro- 
linam  (Carlsthor)  et  a  Septentrione  horti  ducalis  (Herzoggarten)  aedibus  propinquus, 
cui  camporum  ^dieAenger)  nomen  erat,  electus  est,  in  quo  hortus  botamcus  instituere¬ 
tur.  Cujus  dimidia  fere  pars,  jugera  YI  et  MMMDCCCXVC  **)  pedes  quadratos  metiens 
jam  publica  erat;  altera  mediocri  pretio  comparata  est,  ita  ut  Academia  die  XXI.  Martii 
MDCCCIX  totius  fundi,  cui  XIII  cum  dimidio  jugerum  et  VIII  millia  DCCLXLI  pedum 
quadratorum  erat  dimensio,  in  possessionem  immitteretur.  Ager  Lhic  in  occidentali  suburbio 
Monachii,  regni  capitis,  situs  ante  duodecim  lustra  extrahendae  arenae  fossiciae  destinatus, 
postea  ruinis  valli  impletus,  in  hortos  arvaque  mutatus  sensim  sensimque  in  prata  transi¬ 
erat.  Terra  ei  fuit  macra,  quippe  quae  constaret  glareis  saxi  calcarei  attritis  atque  margae 
calcareae  rariori  mixtis,  qualis  omnem  agrum  Monacensem  explet,  superimposito  tenui 
quinque  aut  sex  solummodo  pollicum  altitudine  glebae  putris  nigraeque  tegmine.  Cujus 
agri  major  pars  XII  jugera  cum  dimidio  metiens,  forma  literae  D  longiusculae,  pro  ipso 
horto  botanico  demensa,  stipitibus  circum  munita  est,  ita  ut  fronte  longissima  ^ecta  ae¬ 
dibus  horti  ducalis  parallela  plateam,  cui  ab  Elisa  regis  filia  (Elisenstrasse)  nomen  est,  effor- 
maret,  plantarum  hibernaculo  ex  adverso  in  curvaturae  fundo  construendo.  Mediam  aream 
ellipseos  forma  DCCCXXXV1  pedum  longitudine  et  CD  pedum  latitudine  herbis  quae  sub 
dio  coli  possent,  occupari,  extremam  versus  Orientem  et  Occidentem  arboribus  fruticibusque 
conseri  placuit,  perducta  arboreti  plantatione  versus  hybernaculi  angulos  eum  in  finem  ut, 
si  adolevissent  arbores  objectu  ramorum  Libonotum,  Caurum  et  Euronotum,  inimicos 
ventos,  arcerent.  Alia  territorii  pars,  ab  ipso  horto  platea  quae  a  Sophia  et  ipsa  regis 
filia  (Saphienstrasse)  dicitur,  diremta,  versus  Occasum  hybernum  sita  ad  praeparanda  et  pro¬ 
movenda  quae  horti  botanici  disciplina  sibi  flagitaret,  demensa  est,  ita  ut  hortus  secunda- 
rius  (Nebengarten)  jugerum  et  triginta  sex  millia,  CCCXXVII.  pedes  quadratos,  aliusque 
locus  temperandis  et  miscendis  variis  terris  idoneus  undecim  millia  CDXXIV  pedum  quadrato¬ 
rum  occuparet,  reliqua  area  ad  exstruendum  in  vicinia  laboratorium  chymicum  (quod  nunc 
jam  exstructum  est)  reservata. 

Prima  horum  laborum  cura  a  summo  Regimine  delata  est  Equiti  de  Sckell, 
optimo  viro  ,  rerum  ,  quae  ad  hortorum  culturam  pertinent  experientissimo,  qui  tot 
tamque  egregia  in  Bavaria  praestitit,  ut  memoriam  sibi  reliquerit  sempervirentem  et  quot¬ 
annis  Florae  dotibus  renovatam.  Res  gestas  vero  apnd  Academiam  b.  Giithe  renuncia- 
bat,  qui  tunc  temporis  Botanici  vices  gessit.  Omnis  horti  area  muro  trium  pedum  altitu- 


)  Leges  Academiae  boicae.  1807.  XXV. 

)  Jugerum  boicum  quadraginta  millia  pedunt  quadratorum  Loicoruro  aequat. 

<3ine  cingebatur ,  quem  versas  Orientem  et  Meridiem  virgae  ferreae  reliquo  ambitu  ligneae 
muniunt,  Primum  tunc  fuit,  egestati  terrae  succurrere,  praesertim  iis  -in  locis,  qui  ad  ex¬ 
cipiendas  plantas  destinabantur,  quam  ob  causam  in  medio  horto  areolae  (Tab.l.  aa)  triginta 
herbis  assignata,  semitis  quatuor  (ibidem1)  m  longitudinem,  septemque  (ibid.*)  in  latitudinem 
perductis,  ad  latera  vero  pro  arboriW  fruticibusque  (ibid.B»)  quatuordecim  areae  deverti¬ 
culis  (ibid.*)  discernebantur.  Efossa  areolarum  terra  sterili,  humum  pinguem,  quam  e 
plateis  per  prata  ibidem  *'n  nova  suburbia  mutanda  ductis  deraserant;  cribro  a  lapillis  mun¬ 
datam  quinque  p<?Jum  altitudine,  addito  sufficiente  laetamine,  implebant;  lapides  vero  inde 
extractos  fcrramque  macram  in  elevandas  muniendasque  semitas,  quae  IV — X  pedes  latitu¬ 
dine  aequant,  adhibebant;  opus  sane  diuturnum,  fere  annuum  et,  nisi  militaris  vectura  in 
auxilium  vocata  fuisset,  sumptuosissimum.  Onera  enim  octoginta  M.  plaustrorum  invecta 
numerata  sunt.  Eodem  quoque  tempore  aquaeductus  fundamenta  jacta  sunt,  ex  aquario  no¬ 
socomii  in  canalibus  ligneis  aquam  devehentis,  tribus  in  horto  cisternis  rotundis,  viginti 
pedes  diametro  aequantibus  quatuor  pedum  altitudine,  tunc  quarta  in  horto  accessorio  et 
sex  minoribus  in  hybernaculo  collocatis  recipiendam.  Nec  bellum  gravissimum 
tunc  temporis  exortum  ab  incoepto  opere  deterrebat,  immo  quum  sub  anni  MDCCCX 
principio  in  Cl.  de  Schrank,  Equitem,  e  cathedra  Landishulana  in  Academiam  nostram 
vocatum  Botanici  munus  deferreretur ,  tanto  ardore  in  capessendis  hisce  negotiis  usus  est 
vir  optimus,  ut  mirum  in  modum  ea  accelerata  prosperrimum  eventum  eumque  quam  ma¬ 
xime  propinquum  pollicerentur.  Attamen  non  defuerunt,  qui  dum  opus  ingenti  auctu 
cresceret ,  vel  ignorantia  moti  vel  invidia  vel  reprehensionis  pruritu  de  horti  loco  male 
electo  deque  territorio  nimiis  sumptibus  emendando  varios  rumores  spargerent,  eo  praecipue, 
quod  tantam  humi  molem  (non  sine  pauperum,  quos  cultura  occupabat,  insigni  levamine) 
ingeri  viderent,  deterriti.  Ita  enim  est  comparatus  hominum  animus,  ut  mediocria  quaeque 
eximio  studio  prosequatur,  digna  vero  et  magni  momenti  opera  dum  adyersis  pericliten- 
tur,  male  interpretans  vituperatione  calumniisque  proscindat.  Quam  ob  causam  primo 
vere  anni  MDGGGXI  Academia  a  summo  Regimine  iterum  interrogata,  quid  sibi  de  loci 
opportunitate  atque  de  humi  ingestae  bonitate  videatur,  eum  omnibus,  quae  in  muniendo 
horto  botanico  considerandae  essent,  rationibus  respondere  praeclare  demonstrans,  invi- 
diae  aggressum  repulit.  Regiminis  in  incoeptum  opus  studium  provocavit,  auxit,  corro¬ 
boravit.  Argumenta,  quibus  Academia  innitebatur,  erant:  aream  jam  antea  ex  parte  Rei 
publicae  fuisse,  pauco  sumptu  in  circuitum  pro  horti  botanici  conditione  suffecturum 
auctam,  hortum  vero  urbem  novam  hic  exaedificandam  mirum  in  modum  ornaturum, 
haud  dissitum  ab  urbe  facili  negotio  ab  omni  populo,  praesertim  a  Botanophilis  visitari 
posse,  in  solis  cursum  undique  probe  patere,  humum  illatam  optimam  esse  pro  loci 
conditione,  aquam  abundare,  nec  tamen  unquam  inundationes  minitari,  quae,  si,  ut 
nonnullis  placitum  esset ,  in  viridario  deambulationi  publicae  dicato  (  der  englische 
Garten  dicto),  profundius  juxta  Jsarae  fluvii  canales  sito,  hortus  instrueretur,  quotannis 
ibidem  rediturae  magnum  plantationibus  detrimentum  afferre  debuissent.  His  igitur  com- 

positis,  novas  operi  additus  est  impetus;  approbatur  die XXIII.  Aprilis  MDCCCXI.  ScKELtU 
de  exstruendo  hybernaculo  designatio,  struuntur  propylaei  (Tab.  II.  f.  l.)  in  latere  Orientem 
spectante  fundamenta,  et  tanta  festinatione  agitur,  ut  vix  elapso  anni  spatio, die  XXIII.  Maii 
anni  MDCCCXII  Academia  hortum  in  areas  plantationi  idoneas  rite  dispositum,  quinqem 
millibus  et  DCCXIV  arborum  fruticumque  consitum,  hybernaculo  eximio  instructum  ca¬ 
pessere  posset*).  Botanici  et  hortulani  domicilia,  e  consilio  Sckellii  hybernaculo  a  tergo 
subjungenda  (qualia Tab.  II.  f.  6. 7.  exhibent)  quum  de  iis  melius  collocandis  variae  obortae 
essent  disceptationes,  in  posterum  exstruenda  remanebant,  neque  nostro  quidem  tempore 
non  sine  magno  sane  rei  herbariae  incommodo  et  detrimento  sunt  perfecta. 

Hortulani  munus  datum  est  Guilielmo  Sckell,  ejus,  quem  saepius  laudavimus, 
filio,  viro  probo,  dexteritate  et  strenua  industria  insigni.  Perill.  de  Schrank,  quum  totum 
opus  capesseret,  praeter  arbores,  quas  Sckeleius  plantandas  curaverat,  ne  unicam  quidem 
plantam  in  area  ad  minimum  quatuor  millibus  occupanda  habuit,  nil  tunc  temporis  vi¬ 
rescente,  nisi  in  finibus  arearum  pulvinulis  sex  pedes  latis,  quae  molli  gramine  herbesce- 
bant.  Eodem  igitur  anno  jam  nimis  provecto,  quo  minus  totius  areae  plantatio  incipi 
posset,  maximam  horti  partem  curae  Societatis  agrariae  boicae  demandavit,  quae  satis 
nonnullis  Nicotianae  speciebus.  Reseda  luteola,  Jsati  tinctona.  Papavere  somnifero 
aliisque  plantis  annuis  biennibusve  magnam  seminum  messem  tulit,  diversis  patriae  ru¬ 
sticis  distribuendam,  quarum  herbarum  cultura  id  praecipue  spectatum  est,  ne  ager  per 
totum  annum  cessans  nimium  zizaniorum  procrearet ,  solisve  radiis  exureretur  et  ne  irri¬ 
gatio,  in  illis  plantis  minus  necessaria,  sumptuosa  fieret.  Prima  vero  vegetabilia  a  Perill. 
de  Schrank  in  horti  augmentum  collecta  alia  e  viridario  mercede  conducto,  ubi  servave¬ 
rat,  alia  ex  agro  Monacensi  plantis  rarioribus  conspicuo  vel  ex  itineribus  variis  per  Ba- 
variam  una  cum  amico  L.  B.  de  Lerchenfeld  -  Aham  institutis  transtulit;  quibus  de  patria 
Flora  studiis  admonitus  egregium  illud  opus,  cui  Florae  Monacensi**)  titulus  est 
inchoavit,  praeclaris  observationibus  ditissimum  atque  eximii  iconographi  Mayerhoffer 
arte  mirifice  dotatum  octo  annorum  spatio  in  scientiae  ornamentum  perfectum. 

Anni  insequentis  MDCCCXXII.  hieme  totius  horti  plantationi  omnia  sunt  praeparata 
atque  composita.  Seminum  plantarum  jam  numerum  collegerat  Schrankius  haud  sper¬ 
nendum ,  diversorum  Botanicorum  liberalitate  adjutus:  pannonica  ultra  C  cl.  Kitaibee, 
C  alpina  cl.  Hoffe,  CCC,  quae  in  Italia  Galliaque  iter  faciens  collegerat  Maffei,  Bo- 


*)  Quibus  rationibus  innixus  b.  Eq.  de  Sckell  in  condendo  hoc  horto  egerit,  ipse  enarrat  in  libro,  cui  titulus  t 
Eeytrage  zur  bildenden  Gartenkunst,  Monach.  1818.  p.  194  seq. 

)  Flora  Moaacensis ,  seu  plantae  sponte  circa  Monachium  nascentes  ,  quas  pinxit  Joannes  Nep.  Mayerhoffer  ,  cora- 
mentanum  perpetuum  addidit  Franciscus  de  Paula  Schrank  Monachii  1811  —  1818.  IV.  vol.  ia  fol.  german.  et 
latin. 


lanophilus  Monacensis,  CC  varia  ex  horlo  Halensi  cl.  Sprexgel,  CCC  eaucasica,  davurica 
et  ruthenica  cl.  Ficher  Gorenkio  miserant,  CCC  a  nobis  ipsis  ex  horto  Erlangensi,  cujus 
catalogum  praeparavimus,  communicata  habuit,  parem  numerum  Landishuto  attulerat j 
neque  defuerunt  qui  plantis  vivis  introducendis  operam  navarent:  rev.  ScHMidt,  Benef, 
Bosenhemensis,  cl.  Voith,  rerum  mctallurgicarum  Regi  a  consiliis,  cl.  Kraus,  Geometra, 
L.  B.  de  Lercheneeld-Aiiaiv,  b.  L.  B.  Georgius  de  Stengeg,  b.  Duras,  b.  Beber,  hor¬ 
tulanus  Monacensis,  guos  omnes  grato  animo  commemorare  decet.  Eodem  tempore, 
quum  hortus  Comitis  de  Sternberg  Ratisbonae  a  Bege  emferetur,  ejus  plantae  complures 
rariores  «*  nostrum  deferebantur,  atque  quia  magnam  colendarum  stirpium  alpinarum 
opportunitatem  nostrum  viridarium  alferre  videbatur,  cl.  HorrE,  per  octo  jam  lustra 
alpes  noricas  vegetabilium  gratia  perlustranti,  ut  quotannis  rariores  inde  mittere  posset, 
viatico  academico  honorato  itinera  instituenda  esse  a  summo  Regimine  decretum  esu 

Hic  adjutus  vegetabilium  copiis  adminiculisque  ineunte  anno  MDCCCXIII  optimus 
Schrankius  stirpibus  libero  aere  colendis  areas  distribuit,  e  i  ratione,  ut  distinctis  iis,  quae 
annuo,  bienni  perennive  gauderent  vitae  curriculo,  secundum  systema  Linnaeanum, 
quale  a  Thunbergio  emendatum  est,  annuas  in  quatuor  septentrionalibus  (Tab.  I.  A.c.A.  cQ, 
biennes  in  duabus  occidentalibus  (ibid.  A.b.  A.  b.),  perennes  (ibid.  A.  a.  A.  a.)  in  reliquis  col¬ 
locaret.  Areae  duae  magnae  (ibid.  A.  d.  A.d. )  prima  fronte  hybernaculo  oppositae  genera 
nonnulla  speciebus  ditiora  e  Compositarum  familia,  e.  g.  Solidaminis,  Centaureae,  Asteris 
exceperunt.  Arbusta  simul  plurima  aut  dono  data  aut  emta  arboreto  accesserunt,  conge¬ 
neribus  in  vicinia  addita.  Quam  plantarum  dispositionem  nonnulli  quidem  reprehende¬ 
bant,  familiarum  naturalium  qualis  systema  Jussieuanum  haberet  imaginem  exhiberi 
debere  contendentes,  quos  Schrankius  noster  his  praefertim  argumentis  :  quod  nullo 
omnino  systemate  plantae  in  horto  pertractari  possent ,  ita  ut  omnes  inde  familiarum 
nexus  rationesque  paterent,  Linnaeanum  vero  et  doctrinae  facilitate  memoriae  mire 
opitulante  et  eo  commendaretur,  quod  complures  easque  luculentiores  familias  eodem 
modo  ac  sic  dictum  naturale  componeret,  refutavit.  Neque  negari  posse,  insuper 
addidit,  certas  plantas  ita  locum  quem  in  systemate  occuparent  respuere,  ut  potius  dissi¬ 
tum  aut  in  palude  fossave  aut  in  arboreti  umbra  vel  in  rupibus  sibi  postularent.  Quam 
ob  causam,  ut  talibus  stirpibus  peculiaria  habitacula  conciliaret  a  summo  Regimine  im¬ 
petravit  ,  atque  vere  anni  MDCCCXIII  sat  magnam  saxorum  e  glarea  compactorum 
(Nagelfluhe)  tophique  calcarei  copiam  invehi  jussit,  quae  ad  hybernaculi  angulos  arbo¬ 
reti  arboribus  obumbrata  in  plantarum  petrophilarum  habitationes  erigerentur.  Anno 
post  pro  aquaticis  et  paludosis  receptacula  ingeniose  condebantur,  de  quibus  infra  nobis 
sermo  erit.  Dum  haec  omnia,  quae  ad  plantandam  aream  conserendumque  arboretum  per¬ 
tinerent,  summa  cum  diligentia  moliretur,  hybernaculi  aedificatio  ad  finem  est  perducta, 
quod  ne  vel  ipso  principio  plantarum  ornamento  careret ,  Regis  munificentia  magnam 

MDCCCX  stirpium  copiam  ex  hibernaculis  Nymphopolitanis  transferendam  mandavit, 
quo  praeclaro  dono  hortus  noster  CCC  speciebus  e  diversis  orbis  terrarum  regionibus 
ditatus  est.  Alia  eaque  partim  rarissima  vegetabilia  hortulanus  experta  manu  in  vapo¬ 
rariis  educaverat,  quae  inter  praesertim  nominanda,  quorum  semina  Perill.  de  Schrank 
e  seminario  herherii  Schreberiani  depromta,  licet  ex  parte  jam  triginta  annos  numerarent, 
felici  successu  germinare  non  sine  admiratione  expertus  est.  Heic  quum  phytophylacii 
illius  mentionem  fecerimus,  bistoriam  ejus  paucis  enarrare  eo  magis  videtur  idoneum, 
quod  in  summum  Botanices  auxilium  atque  egregium  horti  ornamentum  Academiae  nostrae 
sit  comparatum.  Schreberus  igitur,  ultimus  quem  Germania  habuit  magni  Linnaei  dis¬ 
cipulum,  et  quem  primum  nostrum  praeceptorem  gloriamur,  quum  die  X.  Decembris 
MDCCCXT,  Erlangae  hacce  vita  decessisset,  emtis  Regia  liberalitate  ejus  Museo,  Biblio¬ 
theca  ac  toto  apparatu  literario  partimque  Universitati  Erlangensi  partim  nostrae  Acade¬ 
miae  donatis,  herbarium  Monachium  pervenit.  Constat  vero  non  solum  Schreberi  collec¬ 
tionibus,  quas  ipse  in  multis  per  Sueciam  Germaniamque  itineribus  sibi  comparaverat, 
vel  dum  Erlangae  resideret  octo  lustrorum  spatio  ex  omnibus  orbis  terrarum  partibus 
missas  coegerat,  sed  integris  praeterea  diversorum  Botanicorum  herbariis  e.  g.  Gulden- 
staedtii  in  australioribus  imperii  rutbenici  provinciis,  Cktjdii,  M.  D.  Erlangensis,  in  insula 
S.  Luciae  aliisque  Indiae  occidentalis  insulis  collecto,  atque  Schuiiedelii,  quod  praesertim 
-Nic.  ;Laur.  Bbrmann  tot  plantis  capensibus  atque  zeilonensibus  ditaverat,  ut  iis  adjutus 
Perill-  de  Schrank  novam  eamque  multo  locupletiorem  Linnaeanae  Florae  Zeilanicae 
editionem  suscipere  posset,  nondum  publici  juris  factam.  Praeterea  Swartzius  Schrebero 
amico,  qui  de  edendis  illius  libris  optime  meruit,  plantarum  Florae  Indiae  occidentali* 
specimina  miserat  quam  plurima;  Pallasius  rossica  et  sibirica,  Vahlitjs  arabica  a  Fors- 
holeo  relata,  Rottlerus  tranquebarica,  Konigius  indica  dederunt  haud  pauca;  alia  quo¬ 
que  ex  herbario  Wulfenii,  Gundelsheimeri,  Gleditschii,  Boccomi  aliorumque  tulit. 
Quod  quidem  opulentissimum  phytophylacium ,  quum  semina  quoque  horto  obtulisset, 
plantas  nonnullas  raras  e.  g.  Bombaca  Ceiba,  Cassiam  alatam,  Guilandinam  Bonduc  et 
Bonducellam,  Bixam  Orellanum,  quae  ab  eo  inde  tempore  in  magnas  arbores  adoleve¬ 
runt,  obtinuimus. 

Hoc  viridario  nostro  Sperandum  in  posterum  ornamentum  egregie  auxit  cI.Ruheano, 
Academiae  Adjunctus,  qui  Parisiis  redux  MDCCC  seminum  species  attulit;  praesens 
nos  ipsi  addidimus  ex  horto,  qui  quondam  Altorfii  floruerat  CD  plantas  perennes  fruticesque 
afferentes,  quas  inter  rariora  quaedam  Euphprbiarum ,  Aloes,  Cactorum  Agaves  que 
exempla  tam  aetate  quam  magnitudine  eminebant.  Quibus  omnibus  instructus  aug¬ 
mentis  anno  MDCCCXIV  ultra  tria  M  et  D  vegetabilia  bene  distincta  atque  nominibus 
rite  instructa  horti  auctor  numeravit,  emissisque  variis  catalogis  studium  Botanicorum 
et  germanicorum  et  exterorum  recenti  adhucdum  horto  expetere  coepit,  tam  felici  suc¬ 
cessu,  ut  paucorum  annorum  spatio  numerum  ad  septem  fere  millia  usque  produceret.  Vi- 

ros  celeberrimos,  amplissimos  de  horto  nostro  augendo  ornandoque  bene  meritos  grato  ani¬ 
mo  commemorare  debemus  sequentes:  TownsAiton,  horti  Kewensis  Praef.,  Erasm.  Baueh 
sacra  Tittmoningae  cur.,  de  Braune,  Botanicus  t.  t.  Salisburgensis,  BiROli,  prof.  Tauri- 
nensis.  Bonato,  Prof.  Patavinus,  Besser,  Prof-  Ceremimensis,  Boos,  Praef.  horti  Schoenbrun- 
nensis'  De  Candoele,  Prof.  Gencvensis,  Deeile,  Prof.  Monspessulanus,  Fischer  Praef. 
horti  Gorenhiensis,  nunc  Pctropolitani,  Hartwig,  Hortulanus  Carisruhanus,  Heeeer, 
Hortulanus  Herbipoli^nus,  Hornemann,  Prof.  Havniensis,  Hornschuch,  Prof.  Gryphicus, 
L  B  deJacot'**»  Prof.  Vindobonensis,  de  Rieemfyer  Cons.  int.  Stuttgardiae,  Kitaibel, 
Prof  t  t.  Pesthiensis,  la  Gasca,  Prof.  t.  t.  Matritensis,  de  Langsdorff,  Rer.  Kossicarum 
Sebastianopoli  Consul,  Ledebour,  Prof.  Dorpatensis,  Leiimann,  Prof.  Hamburgensis , 
Lee,  Loddiges  et  Kennedy  ,  Hortulani  Londinenses,  Mikan,  prof.  Pragensis,  Nocca, 
Prof.  Ticinencis ,  Link  et  Otto,  Praef.  horti  Berolinenses ,  Panzer  M.  D.  Hersbrucensis. 
Reichenbach,  Prof.  Dresdensis,  b.  Roemer  ,  Prof.  1. 1.  Turicensis,  Sandifort,  Praef.  t.  t, 
horti  Lugdunensis,  Schrader,  Prof.  Goltingensis,  Schuebler,  Prof.  Tubingensis,  Schwae- 
grichen  ,  Prof.  Lipsiensis,  Sciiweigger,  t.  t.  Regiomontanus,  Sckell,  Praef.  horti  Vina- 
riensis,  Sckell,  Praef.  horti  Nymphopolitani,  Seitz,  Hortulanus  Schoenbuschensis, 
Sfrengel,  Prof.  Halensis ,  Tenore,  Prof.  Neapolitanus,  Thouin,  Praef.  horti  Pa- 
risiensis,  Thunberg,  Prof.  Upsaliensis  ,  Wenderoth,  Prof.  Marburgensis ,  Wolf  Hor¬ 
tulanus  Herbipolitanus ,  Weinmann,  Hortulanus  Paulows  hianus ,  Zeyfier,  Praef.  horti 
Schwetzingensis  rei.  Tot  Botanici  tanto  quum  favore  nostrum  hortum,  ut  adjuvarent  con¬ 
tenderent,  haud  mirum  affluentium  undiquaque  vegitabilium  culturam  disciplinamque  in 
dies  difficiliorem  fuisse  redditam,  quam  ob  rem  et  Perill.  de  Schranck  et  nos  ipsi,  ut  Bota- 
nicae  operam  daremus  in  Academiam  recepti,  toto  die  in  examinandis,  ordinandis  dirigendisque 
plantis  occupati  sumus,  illo  praesertim  de  plantis  inhybernaculo  cultis,  nobis  de  reliquis,  quae 
coelum  ferrent,  definiendis  illustrandisque  satagentibus.  Quas  quidem  de  magna  vegetabi¬ 
lium  copia  observationes  in  succincta  horti  enumeratione  jam  inde  a  prima,  quo  funda¬ 
menta  jacta  sunt,  die  inchoata  publici  juris  facere  vir  optimus  molitur. 

Jam  nunc  plantarum  cultura  certis  legibus  instructa  atque  ordinata  fuit,  horto  accesso¬ 
rio  areis  stercorariis  atque  hypocaustis  minoribus  munito ,  quae  quotannis  et  plantarum 
tropicarum  et  earum  semina  educarent,  quae,  dum  adoleverint,  territorio  sub  dio  commit¬ 
tendae  essent.  Aquaeductus  quoque  est  perfectus;  nec  praeter  extruenda  domicilia  quid 
faciendum  restabat ,  quo  felici  tamen  successu  hortulanus  haud  diu  perfruebatur ,  quippe 
qui  phthisi  correptus  ejusdem  anni  autumno  diem  obiit  supremum.  Ejus  munus  principio 
anni  MDCCCXV  demandatum  est  Car.  Lud.  Seitz,  Aschaffenburgensi ,  viro  plantarum 
colendarum  arte  experientissimo ,  variis  per  Germaniam Galliamque  itineribus  erudito,  cujus 
sollertiam,  fidem  atque  de  promovendo  horto  acerrimum  studium  non  possumus,  quin  ea, 
qua  meruit,  laude  commemoremus.  Ab  hinc  rapido  incremento  vegetabilium  adauctus  est 
numerus,  ut  hortus,  quotannis  circiter  CD  accedentibus  speciebus,  egregiam  jam  forma- 

rum  diversitatem  perscrutantium  oculis  subjiciens,  frequentantium  majorem  numerum  al¬ 
liceret,  favorem  in  dies  magis  sibi  conciliaret,  interque  Monacenses  mirum  in  modum  con¬ 
citaret  rei  herbariae  operae  navandae  studium,  quod,  aperta  eodem  anno  Botanices  schola, 
e  variis  ordinibus  disciplinam  sectantium  multitudo  comprobavit.  Anno  insequente  iter 
nobis  evenit  cum  Spixio,  collega  amicissimo,  in  Brasiliam  suscipiendum,  cujus  opportuni¬ 
tate  usi  tam  semina  complura,  quam  plantas  nonnullas  vivas  in  Europa  australi  Brasilia- 
que  collectas  introduximus.  Seminum  quidem,  quorum  ultra  MMDC  misimus  species, 
plurima  spem  nostram  fefellerunt  aut  in  longinquo  itinere  emortua,  aut  licet  terrae  com¬ 
missa  primas  radiculas  promerent  postea  tamen  subito  languescentia,  at  nihilosecius 
multas  plantas  easque  rarissimas,  ad  mutuum  hortorum  commercium  aptas  educavimus. 
His  omnibus,  quos  recensuimus,  proventibus  factum  est,  ut  hortus  noster  sensim  sensim- 
que  in  decem  M  specierum  usque  augeretur,  quarum  e  numero  C  Perill.  de  Schrank  in 
opere:  Plantae  rariores  horti  Monacensis  dicto*)  publici  juris  fecit,  alias  de¬ 
nique  nos  ipsi,  diis  faventibus,  delineandas  describendasque  curabimus. 

Haec  sunt,  quae  de  horti  nostri  historia  breviter  enarranda  videbantur,  quibus 
demonstrasse  velimus,  nos  non  gloriari,  si  factis  hucusque  summi  Regiminis  curis  Regioque 
in  institutum  opus  animo  responsum  fuisse  praedicaverimus.  Magnam  sane  pecuniae  vim 
impensam  esse  nemo  mirabitur,  qui  quibus  quotque  difficultatibus  occurri  debuisset  cog¬ 
nosceret.  Primis  post  rem  conditam  annis  nil  certae  pecuniae  pro  administrando  horto 
constitutum  est;  postea  vero,  quum  quae  sibi  necessaria  viderentur  b.  de  Sckell  interro¬ 
gatus,  quinque  florenorum  millia  et  quingentos  quotannis  in  tuendo  augendoque  consumi 
debere  renuntiasset,  die  XXX.  Iunii  MDCCCXIX  hae  pecuniae  destinatae  sunt,  quam  qui¬ 
dem  provariis  hortorum  culturae  in  agro  Monacensi  obstaculis  summam  haud  nimiam  quisque 
judicabit.  Nuper  quidem,  necessitate  urgente,  pecuniae  impensis  destinatae  pars  haud 
levis  derogata  est,  quam  tamen  diminutionem,  ne  majus  inde  hortus  noster  detrimentum 
capiat,  perennem  non  fore  Regiae  liber  ali  tati  confidimus. 

His  de  horti  historia  traditis  ad  describendum  eum,  qualis  hoc  ipso  tempore  compara¬ 
tus  sit,  me  converto,  additis  simul  nonnullis  de  cultura  observationibus,  quae  quidem 
quum  aeris,  aquae  terraeque  indole  innitatur,  pauca  de  agri  Monacensis  natura  praemo¬ 
nenda  visa  sunt,  addendis  tunc  (ut,  qualia  de  cultura  agentes  Palladius  (1.2.)et  Varro(I.5.) 
distinxerunt quatuor  capita,  sequamur)  in  fine  pauculis  de  horti  industria  atque  disciplina. 


*)  Plantae  rariores  horti  Monacensis  descriptae,  et  observationibus  illustratae  a  Franc.  de  Paula  de  Schiunk. 


I8I9.  II.  Volum.  Fol.  Genuan.  ct  latine. 

II.  Agri  Monacensis  situs  coelique  temperies. 

Monae  hi um,  Regni  boici  caput,  ex  observationibus  barometricis  ab.  Imhof,  olim  Aca¬ 
demiae  nostrae  collega,  per  IX  annos  institutis  et  aci.  Soldner,  Academiae  Astronomo  meri¬ 
tissimo,  ad  calculum  revocatis  1626,  6  pedum  altitudine  supra  Adrium  mare  in  vasta  planitie 
subalpina  siium  est,  quae  ex  summis  alpium  jugis  Bavariam  Tirolinque  dirimentibus,  in  Sep¬ 
tentrionem  declivis,  collibus  per  latera  molliter  inclinatis  undulata  varlegaiaque  ad  Danu¬ 
bium  flumen  vero  magis  magisque  aequata,  inter  Lycum  et  Oenum  fluvios  patet.  Isara 
fluvius,  variis  amnibus  e.  g.  Riss ,  Walchenach ,  Loisach  aliisque  ex  alpibus  calcareis 
oriundis  adauctus  rapido  cursu  ampluipque  alveum  glareis  huc  illuc  jactatis  implente  moe¬ 
nia  urbis  alluit.  Ager  igitur  Monacensis  in  Septentrionem  apertior,  solis  radios  oblique  ex¬ 
cipiens,  a  parte  meridionali  reclusus,  quindecim  ad  viginti  ab  alpibus  leucis  distans  ideo- 
que  vix  illarum  objectu  quadam  moderatione  fotus,  tam  ob  elevationem  supra  mare  quam 
ob  varias,  quas  alpes  vicinae  experiuntur  aeris  vicissitudines, —  refrigeria,  candescendam,  im¬ 
brem,  nubium  accumulationem,  nivem,  grandinem,  ventos,  ingentes  coeli  tumultus  — • 
iniqua,  procellosa,  aspera  frigidioreque  exercetur  coeli  temperie.  j 

Calorem  aeris  medium  annuum,  quem,  secundum  observationes  b.  Imhof  per  XIII 
annos  (MDCCLXXXI  —  MDCCXCIV,)LX  pedum  supra  solum  altitudine  institutas  cI.Soldner 
_  7  ^T5  R.  invenit,  cl.  deYEUN,  collega,vero  secundum  tabulam  benevole  communicatam  at¬ 
que  subjunctam=  7,  87°  R.  sistit,  inferiorem  esse  aliorumlocorum  eadem  sub  latitudine  bor. 
sitorum  hisce  de  causis  rite  explicatur,  ita  ut  vix  miraturi  simus  ,  si  Parisiis,  in  latit.48°,  50', 
14"  calorem  medium  annuum .=  8°,  48° R.,  Vindobonae  latitudinis  48*,  12',  40"  =8,  24°  R-, 
Manhemii latitudinis  49°,  29*,  18"  —  8,  08°  R-  ideoque  quam  Monachii  sat conspicua  diffe¬ 
rentia  majorem  invenerimus.. 

Calor  medius  annuus  fontium,  plerumque  XVIII  ad XX pedum  altitudine  inter 
glareae  calcareae  strata  clivo  fallente  subductorum  versus  Isarae  obruentis  ripas  subsidentium 
ex  observationibus  cl.  de  Yelin,  Equ.  =  7. 4°  R. perhibetur,  quem  sane  terrae  quoque  calori 
proximum  rite  habemus. 

Calor  medius  mensium  et  anni,  et  yenti. 


j  Calor  medius  e  calore  an¬ 
nuo  maximo  et  minimo 
deductus. 


Secundum 

obs.  in  Ephemeridib. 
Soft.  Manhem.  hor.  7. 
ante  mer.  ,  h.  2  et  Q. 
post  merid.  institutas. 

Secundum 
obs.  a  cl.  de 
Yelin  sole  occidente 
institutas. 

Medium  men¬ 
sium 

Noctu.*)  Inter  d. 

Venti 

f  requen- 
tius  spi 

r  antes. 

Annis 

1788  | 

1790  1  1791  1 

1822 

1823 

1824 

**> 

R9 

R« 

1\P 

RO 

R9 

R9 

Ro 

I  R 

Januario 

-0,20 

0,53 

1,71 

0,02 

-2,29 

-1,05 

-0,05 

|-2,00 

w.sw.o. 

Februario 

2,20 

2,63 

-0,46 

2,06 

3,67 

1,31 

1,90 

-0,50 

w.  0. 

Martio 

4, 06 

3,87 

4,23 

7,61 

4,88 

2,87 

4,59 

0,14* 

0.  N.  W. 

Aprili 

7,03 

6,62 

9,59 

9,07 

7,02 

5,30 

7,44 

2,50  * 

W.  N  W. 

Maio 

11,78 

12,42 

11,18 

13,25 

11,97 

9,10 

11,62 

6,35  * 

SW.  O.N. 

Junio 

14,40 

14,52 

13,00 

12,50 

12,31 

1 1,00 

12,96 

8,15  * 

W.SW.N. 

Julio 

16,55 

13,01 

13,98 

15,16 

13,49 

13,59 

14,29 

11,00* 

S  W. 

Augusto- 

13,23 

14,25 

16,20 

14,44 

16,37 

12,98 

14,58 

9,50 

W.SW.N. 

Septembri 

12,84 

9,97 

11,06 

12,46 

14,34 

12,69. 

12,09 

7,50 

NW.W  '0. 

Octobri 

6,00 

9,28 

7,62 

10,84 

8,76 

8,16 

8,44 

3,00 

N.  W.  O. 

Novembri 

0,88 

2,82 

1,52 

7,29 

3,88 

5,70 

3,68 

0,00 

O.  N  W. 

Decembri 

-0,68 

0,93 

0,60 

-0,23 

2,53 

4,58 

1/29 

-0,75 

O.  N  O 

N  W. 

Medium 

anni 

+* 

7,58  |  7,51 

Correctum : 

8,70 

9,00 

8,07 

8,37 

7,18 
7,48  1 

7,87 

3,74 

W.  N  W. 

Sw-  L 

His  ex  observationibus  cl.  deYELm  calorem  medium  diurnum  “  -|-  7,870; 
R.  ,  nocturnum  ZT  3  ;  74^  R.  exhibet;  utriusque  vero  medium  ZZ  — J—  5 , 80°  R.J 
Cl.  de  Haeberl  XX  annorum  observationibus  calorem  inter  — J—  25  0  et  i 
24°  R.  fuisse  compertum  habet.  Julio  tamen  1811  calor  fuit  ZZ  — 26°  R.J 
Calores  minimi  et  summi  mensibus  Januario  et  Julio  ingruunt. 


•18,0 


+  24,0 
28,0 
24,0 
25,0 
24,0 
23,3 

24.5 

27,0 

30,0 

25,7 

23.2 

21.5 

26,0 

24.2 
24,9 


7,00 

6,00 

6.55 
5,60 
3,25 
5,00 

3,25 

10,45 

9,75 

9.30 
2,85" 

7.30 
5,6  5 
4,85 

7.55 


Medium.  -12,44 


-j- 25,02 


* )  Calores  medii  nocturni  sunt  media  ex  singulis  observationibus  hora  nona  p.  ra. 

noctis  ope  thermometri  Rutherfordiani  invento.  Signo  asterici  notati  ex  interpolatione  inscripti 
**  )  Yenti  idiomate  germanico  notati  sunt. 


+6,29119 


Barometri  altitudo  media  annua  ex  b.  Imhofii  observationibus  XXXVI  pedum 
supra  solum  elevatione  per  novem  annos  institutis,  sub  aeris  calore  decem  graduum  Reau- 
niureanorum  2=  317,  325  lineas  parisienses  inventa  est.  Lunae  syzygias  barometri 

conditiones  mutare,  expertum  habemus.  Cl.  Ecju.  de  Haebehi,,  Regi  a  Cons.  med.  rer.  int. ,  vigin- 
ti  annorum  observationibus  barometrum  inter  306  et  325  lin.  par.  variare  et  summos  gradus 
petere  mensibus  Jan.  Martio  statuit.  Ventosa  regio  est,  ventis  ut  plurimum  ab  Occi¬ 
dente  spirantibus  .  Libonoto  omnium  frequentissimo ,  qui  ut  Auster  Vulturnusque  e' 
summo  montium  gelidorum  tractu  descendens  saepe  frigidior  est  atque  plantis  valde  noxius, 
quibus  praecipue  tribuenda  videtur  mira  in  thermometro  diversitas,  mercurio  saepe  quin¬ 
decim  ad  viginti  gradus  unius<  diei  spatio  transeunte.  Venti,  quales  singulis  mensibus  com¬ 
muniter  flare  solent,  tabulae  thermometricae  adscripti  sunt.  Calidissimus  et  valetudini 
valde  infestus  autumnali  tempore  passim  ex  alpibus  a  Meridie  ad  nos  pervenit,  ma- 

£  * 

ae  obortus  calidior,  versus  decimam  horam  plerumque  segnior  frigidiorque,  paulo  post  de¬ 
ficiens  aut  rarius  ad  noctem  usque  spirans,  quem,  vento  alpino  trans  Sirocco  similem, 
rustici  Sonnenwind  aut  F  b  n  appellant.  Notus  vero  dum  aestate  flat  pluvias  vel  tempe¬ 
states  afferre  solet,  autumno  serenum  coelum  pollicetur;  Caurus  quoque  aestivo  tempore  in- 
temperiem  minatur.  Eurus  id  solemne  habet,  ut  noctu  plerumqne  sileat,  mane  Insurgat , 
iam  nona  decimave  ante  meridiem  hora  deficiens,  dum  vero  cum  jipso  sole  exordiatur 
coeli  sudi  praenuntius-  Omni  fere  anni  tempore,  frequentius  tamen  vere  et  autumno 
ma  coeli  pars  gravibus  extensisque  tegitur  nubibus,  quas  Howarth  stratas  cumulosque 
vocavit'  hieme  omnis  coeli  ambitus  saepissime  nubibus  vel  turbido  aere  velatur,  quibus 
tamen  aut  imbre  aut  nive  dejectis,  profundum  coeli  colore  limpido  cyaneo,  qualem  iu 
Hesperia  pictores  celebrant,  tingitur.  Eumdem  coeli  aestivo  tempore  pulcherrimum  colorem 
et  serenitatem  tabulis  suis  conciliavit,  naturam  aemulans,  egregius,  qui  plures  annos  no¬ 
strae  urbis  in  vicinia  degit,  pictor  Claudius  Lauranus.  Sunt  vero  coeli  vicissitudines 
quam  maxime  subitaneae  atque  versatiles;  ubes  nimirum  derepente  augentur  comminuun- 
turve,  ventis  rapide  buc illuc  agitatae;  fulgura  ingentibus  concomitata  tonitribus  frequenter, 
praesertim  Iulio,  Augusto  et  Septembri  profunde  ruunt.  Libonoto  vel  Austro  spirantibus, 
aut  coelum  [tonitrua  parturiens  extemplo  grandinibus *  *)  ex  Occasu  hiberno  furentibus 
infestat.  Aeris  calor  ,  dum  talia  accidunt,  plerumque  mirum  in  modum  dejicitur,  ita  ut 
ipsis  aestivis  mensibus  algorem  quasi  experiamur ,  thermometro  a  vigesimo  Reaumuriano 
gradu  ad  quartum  quintumve  delabente.  Hieme  vero  eodem  modo  caloris  vices  sunt  valde 
conspicuae,  quam  ob  causam  nivem  nonnunquam  sat  gravem  quinque  mensium  spatio 
quinquies  aut  sexies  liquescere  videmus,  non  sine  magno  segetum  detrimento.  Haec  omnia 
pendent  ab  agro  versus  Septentrionem  inclinato  ,  multum  supra  mare  elevato  et  ab  alpium 
objectu. 


A, 


III.  Terra. 


—  .Ager  Monacensis  quum  plantis  spontaneis  nonnullis ,  quas  proprias  sibi  alit,  atque  uni¬ 
versa  vegetationis  quam  exhibet  physiognomia ,  peculiarem  naturam  prodat,  haud  mirum, 
eum  multum  valere  in  plantas  horto  cultas  ,  quam  ob  causam  nonnulla  de  eo  in  genere  af- 


.)  Memoratu  est  dignissimum,  grandines  in  omni  Bovaria  alpibus  subjecta  certis  tractibus  agros  sylvasque  devastare,  qui- 
bus  ob  hanc  ipsam  causam  minora  tributa  imponuntur.  Primus  grandinum  tractus  (  Schauerlinie ,  Schauerstrich ) 
}uxta  summa  alpium  cacumina  Tirolensibus  confinia  procurrens  in  frigidas,  procellosas  et  incultas  regiones  extenditur ; 
secundus  alpium  pedes  sequutus]  in  planiora  descendit,  inde  a  Lyco  flumine  et  a  pago  Schwabsoyen  ad  pagos  Uffing 

*t  Sindelsdorf  porrectus  ,  agros  versus  Meridiem  a  Tolz  oppidulo  sitos  devastat,  unde  ad  pagum  HolzkircheIS  pro¬ 
gressus  ,  Mangfall  fluvium  sequitur  ac  Rosenhemum  oppidulum  lacusque  Sirassee  et  Chiemsee  infestat ;  tertius  prope 
montem  Peissenberg  incipit,  agro  Weilhemensi  et  lacui  Wurmsee  ingruit ,  tunc  Loisach  fluvium  sequens  ad  Wolf- 
rathshausen  oppidulum  usque  pervenit  indeque  Isaram  fluvium  transgressus  versus  saltum  ,  quem  Griinwalder  Forst 
dieuot,  atque  agrum  Monaceasem  defertur. 

fere  a  consilio  nostro  haud  alienum  videtur.  Pars  igitur  Bavariae  australis,  quae  planio* 
collibusve  inaequalis  inter  Lycum  ad  Occasum  interque  Oenum  et  Salzach  ad  Orientem  pa¬ 
tet,  priscis  alluvionibus  debetur,  quae  detrita  montium  calcareorum,  regnum  ad  Meridiem 
finientium,  saxa  advexerunt,  admistis  aliis  ad  formationem  quamdam  arenariam  et  marga- 
ceam  pertinentibus,  quam  nostrates  ad  Werneri  mentem  inter  saxum  arenarium  quadratum 
(Quadersandstein)  et  varium  (  buntem  Sandstein  )  intermediam  esse  existimaverunt,  recenti- 
ores  autem,  monente  cl.de  Wagner,  nostratium  Geologorum  principe,  omnino  pro  eadem 
formatione  habent,  quae  novo  vocabulo  Melasse  nuncupatur.  In  efformando  vero  agro 
Monacensi  quatuor  praecipue  flumina  viciniora  egisse  censendum  est,  Wiirm,  Ambronem, 
Loisach  et  Isaram.  Haec  enim  ultima  in  ipsis  alpibus  calcareis  oriunda  saxa  calcarea  adve¬ 
xit,  Loisach  suo  in  itinere  magnas  margae  induratae  cum  saxo  calcareo  alternantes  moles 
cum  roderet,  margacea  quoque  strata^  a  situ  horizontali  parum  declinata  condidit,  vel 
elotam  margam  per  attritas  calcareas  glareas  sparsit.  In  majori  altissimorum  montium  vi¬ 
cinia  lapilli  margae  ope  in  saxum  conglomerati  sunt ,  quod  Helveti  Nagelfluhe  dicunt, 
passimque  terra  calcarea  e  vehentibns  aquis  praecipitata  in  ampla  tophi  strata  induruit. 
Ita  igitur  omnem  regionem  hodie  Monachio  adjacentem  horum  montium  ruderatione,  cui 
praeter  inmensam  calcareorum  fragmentorum  pauca  lapidis  cornei,  cornei-spatosi(Hornblend- 
schiefer)  saxi  micacei  ( Glimmerschiefer)  et  Quarzi  immixta  inveniuntur  specimina,  con¬ 
textam  fuisse  credere  fas  est.  Quibus  alluviis  humus  admodum  pauca  atque  tenuis  est 
superimposita  sex  vel  octo  pollices  alta.  Ripa  Isarae  dextra  altior  est,  et  passim  strata  ar¬ 
gillae  ferruginosae  plurium  pedum  altitudine  continet.  Altera  Isarae  ripa  minus  foecunda 
versus  Caurum  in  vastas  paludes  subturfosas,  Dachauer  Moos  dictas,  excurrit,  altero  in 
fluvii  latere  similibus  ( das  Erdinger  Moos)  excipiendas,  quarum  quidem  limites  atque 
fluviorum,  quos  nominavimus,  alveos  quondam  latiores  si  quis  bene  perspexerit  olim 
hic  aquas  in  vastum  lacum  collectas  fuisse  pro  certo  habebit.  Neque  hodie  omne  in  regionem 
imperium  hos  fluvios  perdidisse  iis  paludibus  confirmatur;  ita  ut  agrum  hic  nimia  humidi- 
tale  laborare,  illic  (in  editioribus)  nimia  siccitatejobservari  possit,  nam  glareae  paucaque  in¬ 
strata  humus  retinendis  pluviis  aquis  parum  sunt  aptae  easque  celeriter  transmittentes  mox 
ad  priorem  siccitatem  redeunt.  Haec  siccior  agri  pars  ab  urbe  versus  Meridiem  extollitur 
et  passim  vastis ,  nec  tamen  laeti  incrementi,  frondescit  saltibus,  quos  amisso  sensim 
sensimque  arborum  frondosarum  ornamento ,  succrescentibus  solummodo  pinis,  mutari 
saltuarii  dolent.  Terra  igitur,  quae  vegetabilibus  nutrimento  esse  posset,  quum  exilis  sit, 
haud  mirum  in  agro  nostro  avenam  ter,  secale  sexies,  triticum  et  hordeum  quinquies  so¬ 
lummodo  sementem  reddere,  quam  tamen  sterilitatem  non  nisi  in  cerealium  aliorumque,  quae 
aratri  ope  terrae  obtrudimus,  proventu  experimur  ;  ea  enim  hujus  agri  indoles  est,  ut  cultura 
vacuus  quam  citissime  denso  graminum  aliarumque  stirpium  pratensium  tegmine  vestiatut 
atque  radicibus  arcte  contextis  in  unita  et  aequabilia  prata  virescat,  quam  ob  causam 
non  silvis  sed  campis  originitus  hanc  regionem  obsessam  fuisse  existimare  licet.  Huic  autem 
naturali  in  procreandis  stirpibus  legi  culturae  ratio  in  alpibus  ac  in  territorio  subalpino  solem- 

nis,  quam  nostri  nomine  Ehegartenwirthschaft  nuncupant,  innititur,  agro  post  du¬ 
orum  annorum  messem  cessante  atque  tanta  celeritate  in  efformandum  pratum  ruente, 
ut  anno  post  jam  eximiam  foeni  copiam  largiatur.  Hanc  quidem  industriam  agri  Mo- 
nacensis  rustici  sequi  non  solent  trium  annorum  spatio  sementem  mutantes,  quarto 
quintoque  cessantes,  attamen  similis  jam  agri  in  efformando  prato  protervitas  inque  pro¬ 
creandis  iis,  quae  aratrum  praeparat,  segnities  cernitur.  Horti  vero  nostri,  qui  antea  eodem 
solo  naturali,  quod  omniBavariae  subalpinae  commune  diximus,  gaudebat  ager  ob  magnam 
glebae  putris  laetamine  emendatae  illatam  copiam  nunc  est  valde  pinguis  atque  fertilis, 
ita  ut,  damvaeat,  in  gignendum  pratum  pronissimus,  cuivis,  quae  fertilitatem  solummo¬ 
do  sibi  poscit,  culturae,  quam  horti  botanici  magis  sit  idoneus.  Quum  enim  in  tali  horto 
stirpes  diversissimae  indolis  coli  debeant,  terra ,  quae  diversa  nullo  discrimine  excipiat,  fo¬ 
veat,  variaque  mixtione  singulis  adaptari  possit,  qualis  arenosa  est,  reliquis  omnibus  prae¬ 
ferenda.  Est  vero  nostra  terra  dum  recens  et  humidiuscula  nigri  caloris,  exsiccata  cine- 
rascit,  linguae  parum  adhaeret,  sapore  et  odore  argillaceo  vix  ullo,  corporis  aliquatenus 
rari,  in  glebulas  glutinosa,  retorrida  scabriuscula,  affusam  aquam  cito  haurit.  Levi  igne 
usta  cinereum  colorem  induit,  fortiori  rufum.  Acidis  haud  multum  effervescit.  Eam,  ex¬ 
pulsa  aqua,  sequentibus  constare  cl.  Ruiiland  IVI.  D.  invenit: 


Materie  vegetabili  et  extractibili  6,  77 

Terra  silicea  16,  34 

Terra  argillacea  g,  g6 

Calce  carbonica  43,  4Q 

Ferro  et  Manganesio  oxydulatis  15,  52  (?) 

Salibus  sulphuricis  et  muriaticis  7,  30 


Q7,  28 

Dispendium  2,  72 

100. 

Qua  disquisitione  chemiea  terrae  siliceae  et  argillaceae  quantitates  justo  minores,  cal- 
eareae  nimium  inesse  probatur.  Silicem  praecipue  aegre  desideramus,  cujus  rei  emendan¬ 
dae  difficultas  (  saxo  arenareo  in  agro  Monacensi  omnino  deficiente,  nec  nisi  XII  ab  urbe  leu¬ 
cis  obvio)  in  admiscendo  ,  quem  fossa  suburbana  vehit  limo,  terra  calcarea  et  argillacea 
constante,  adquiescere  jubet.  Neque  haec  solummodo  terrae  conditio  fundo  nostro  adver¬ 
satur,  aliud  malum  enim  idque  aerumnosius  est,  quod  dulcedinis  expers  atque  magna 
aquae  subacidulae  copia  gravida  sit  a  pluribus  stirpibus,  praesertim  iis  ,  quae  humum  dulcem 
arena  mixtam  sibi  flagitant,  uti  Eucalypti,  Metrosideri ,  Ericae  ,  Proleae ,  Hakeae 
rei.  male  ferenda.  Tales  enim  stirpes  postquam  trium  quatuorve  mensium  spatio  in  terra 
omni  qua  par  est  diligentia  praeparata  plantatae  fuissent,  languescere  observamus.  Pari 
damno  terra  nostra  plantas  e  seminibus  educandas  afficit,  quae  quidem  radiculas  laete 
emittunt ,  dum  vero  humum  acidulam  iis  tetigerint  cito  collabantur,  quam  ob  causam  e 
plus  quam  C  Melastomeurum  Rhexiarurmiue  speciebus  a  nobis  e  Brasilia  allatis 

vix  unam  ad  firmiorem  aetatem  perducere  nolis  contigit.  Caeterum  tamen  monendum  est 
horti  terram,  nisi  stirpium  certa  natura  et,  ut  ita  dicam,  renitatur,  laute  eas 

nutrire  inque  eximiam  proceritatem  evehere,  ita  ut  non  rarum  sit,  quotannis  complures 
Aconiti  vel  Delphinii  caules  fasciatos  notare  florumque  varios  ahortus  atque  Pelorias. 
Cujus  luxuriei  causa  quoque  in  agri  soluti  raritate  quaerenda  videtur,  quod  nigro  colore 
praeditus  atque  multa  materie  organica  onustus  solis  calorem  cito  recipit,  tardius  demittit. 
Hieme  vero  eamdem  oh  causam  nisi  nive  tectus  sit  saepe  derepente  algore  rigescens  valde 
contrahitur  atque  liyhernantium  stirpium  rhizomata  denudat,  stramentis  ideo  summa  cum 
industria  tuendarum. 

IV.  Aqua. 

A 

-liquae,  qua  in  horto  utimur  ,  triplex  est  genus ,  pluviatilis,  fontinalis,  quam  e  Nosoco¬ 
mio  regio  lignei  canales  subterranei  advehunt,  et  duorum  puteorum,  octodecim  pedes  pro¬ 
fundorum  in  arboreti  margine  efossorum.  Advectitia  autem  in  puteo  prope  Isaram  fluvium 
efosso  *)  colligitur,  indeque  machinae  hydraulicae  ope  levata  in  rivo,  cui  Glockenhach 
nomen  estNosocomio  adducitur.  Ejus  LX  modi  unius  horae  spatio  cisternis  tribus,  uni  horti 
accessorii  atque  sex  hyhernaculi  doliis  immittuntur,  ita  ut,  nisi  canales  alicubi  forte  hiant  rimis, 
sufficientem  quantitatem  accipimus.  Est  autem  haec  aqua  diversis  salibus  ditissima ;  Unciae 
enim  illius  MDCacl.  Vogel,  Academiae  Chemico,  evaporatae  duas  drachmas  pulveris  fusco- 
flavescentis  largitae  sunt,  quas  ille  chemico  examini  subjectas  Kali  nitrico,  Natro  sulphuri- 
co,  Natro  muriatico,  Magnesia  muriatica,  Magnesia  carhonica  ,  Calce  carbonica  ,  Calce 
sulphurica ,  Ferro  oxydulato  carhonico  et  humi  partibus  extraclivis  constare,  benevole  nos 
certioras  fecit,  quibus  elementis  tribuendum  est,  illam  quibusdam  plantis  enutriendis,  prae¬ 
sertim  iis,  quae  terram  quoque  acidulam  aspernantur,  haud  aptam  esse,  quam  oh  rem  stir¬ 
pes  e  Nova  Hollandia  oriundas  vel  capenses  teneriores  nos  aqua  pluviatili  rigare  oportet. 
Contra  iis,  quae  terra  suhsalina gaudent,  uti  maritimae  plures,  videtur  exoptatissima  ,  quod 
inter  alia  Palmae  quaedam,  uti  Cocos  nucifera  et  Diplothemium  maritimum  heic  laetissimum 
incrementum  capientes,  probant;  generandis  quoque  muscis,  diversorum  hortorum 
calamitati,  probe  adversatur.  Irrigandis  vero  plantis  novellis ,  mox  e  semine  educatis  mi¬ 
nime  convenit,  propterea  quod  teneram  e  salibus  crustam  in  terrae  superficie  relinquit  et 
plantulas,  quo  minus  augeantur,  secluso  aeris  aditu,  impedit.  Aestivo  tempore,  dum  plan¬ 
tae  sub  dio  cultae  hac  aqua  rigantur,  calor  ei  in  horto  medius  est  =  -j-  g6  Reaum. ;  doli¬ 
orum  in  hyhernacnlo  hyberno  tempore  est  =  -f-  5°  Reaum. ,  £quem  ut  augeamus  atque  uf 
simul  deponat ,  trium  dierum  spatio  priusquam  ea  utimur  servamus.  Aqua  puteorum  no¬ 
strorum  advectitia  inferior  est,  nec  nisi  irrigando  arboreto  inservit. 


Plurimi  in  agro  Monacenji  fontes  in  Isarae  ripa  promanant ,  propterea  quod  aquae  subterraneae  subhorizontalia 
glareae  margaeque  strata  permeantes  locis  omnium  profundissimis  solummodo,  quos  flumen  aperuit,  emergere 
possunt. 

V.  Plantae  sub  dio  cultae. 

IT,  de  vitae  vegetabilium  conditionibus  praemonitis,  ad  stirpes  nobis  libero  aere  cultas  me 
converto,  quas  quidem  in  tanta  aeris  intemperie  numero  pauciores  esse  debere,  quam  non- 
nullorum’  hortorum,  licet  arctico  polo  viciniorum,  attamen  mitiore  sibique  magis  constan¬ 
te  sub  coelo  sitorum,  e.  g-  Berolinensis,  Gottingensis ,  nemo  erit,  qui  dubitet.  Quas  igitur 
Germania,  Helvetia.  Pannonia  septentrionalis,  Scandinavia,  Russia  frigidior,  Sibiria  ac 
America  septentrionalis  inde  a  gradu  4&  latit.  septentrionalis  versus  Arcturum  nutriunt, 
nos  q&idem  in  genere  sub  dio  servare  possumus;  contra  Europae  meridionalis  cives,  prae¬ 
sertim  quae  maris  mediterranei  in  ambitu  crescunt,  immo  germanicas  quasdam  mitiore 
coeli  temperie  adsuetas  ad  hybernacula  relegare  debemus.  Arboretum  a  b.  de  Sckell 
ita  plantatum  est,  ut  minoribus  versus  aream  herbis  destinatam,  allioribus  in  horti  ambitu 
dispositis  frondescentis  quasi  amphitheatri  gradus  exhibeat,  foliorum  diversis  formis  colo- 
busque  de  proposito  variegatos.  Cujusvis  generis  species  consociatae  sunt,  singulis  stirpi¬ 
bus,  ne  artificiosae  series  offendant,  absque  ordine  collocatis.  Ita  Botanophilum  ,  si  per 
magnam  portam  intraverit,  Rhoum  fruticetum ,  foliorum  panicularumque  inusitatis  formis 
conspicuum  excipit,  quod  tamen  frigore  tactum  quotannis  fere  strictius  recidendum  esse  do¬ 
lemus.  Inde  versus  hybernaculum  converso  ad  dextram  sunt  variae  Robiniae,  Fraxini, 
Populi,  Acera,  Platani,  ad  sinistram  humiliores  Coluteae,  Corni,  Lonicerae  frutices, 
quas  inter  Liriodendra  eminent;  Cytisi,  Rosae,  Spiraeae,  Ribes,  Ccrcides,  Celtides ad  sinistram 
magnae  portae  sunt  dispositae.  Ad  Caurum  in  horti  ambitu  Tilias ,  Ostryas ,  Ulmos,  Be¬ 
tulas  inv enies ,  hisce  in  interiore  area  oppositas  PrunoS  et  Pyros.  Coniferae  atque  Galbu- 
\iferae  finem  versus  Occasum,  Salices  aliaeque  angulum  ad  Occasum  hybernum  , 
occupant.  Hae  vero  arbores  licet  iisdem  sub  conditionibus  enatae ,  varium  ta¬ 
men  ceperunt  incrementum;  nonnullis,  uti  Populis  Fraxinisque  in  XL  et  ultra 
pedum,  aliis,  uti  Quercubus  et  Pinis  vix  in  dimidiam  altitudinem  evectis,  id  quod 
ei  rei  tribuendum  videtur ,  quod  hae  non  ex  semente  educatae  sed  dum  arbuscu¬ 
lae  jam  essent  terrae  mandatae  sunt;  quam  incrementi  segnitiem  eo  magis  lugemus,  quod  in 
eo  ipso  loco  plantatae  fuerunt,  quo  adultae  Libonotum,  inimicum  ventum,  arcere  debu¬ 
issent.  Neque  in  his  solummodo  coeli  nostri  intemperiem  experimur,  nam  hyems  iniqua 
nivis  aerisque  tepidi  vicissitudine  ,  ver  tardo  algore  infestant,  ita  ut  Ailanthus  glandulosa, 
Gleditschiae ,  Fraxini  plures,  Catalpa  cordifolia,  Elaeagnus  angustifolia ,  Platani, 
Amygdali  aliaeque  saepenumero  gelu  gemmas  perdant.  Specierum,  quas  arboretum 
alit,  jam  ultra  D,  e.  g.  Ulmos  Q,  Betulas  15,  Salices  QO,  Acera  20,  Robinias  18, 
Prunos  24,  Cornos  14,  Loniceras  15,  Spiraeas  18  rei.  numeramus.  Arboreti  plan¬ 
tatione  jam  absoluta  arbores  pomiferas  in  arearum  margine  posuimus ,  duplici  sco¬ 
po,  ut  Pomonae  studio  inde  aliquid  utilitatis  afferamus  utque  herbis  umbram  spar. 
gerent,  quas  ex  horto  Koppiano  Eichstatio  huc  delatas  hilare  cepisse  incrementum 
atque  optimos  jam  produxisse  fructus  eo  luhenlius  notamus  ,  quod  de  agri  nostri  sterilitate 

opinionem  justo  iniquiorem  esse  comprobaverunt.  Quod  autem  ad  herbaceas  stirpes 
attinet,  in  ellipseos  areis  cultae  MMMM,  licet  noverca  Natura  ,  prosperrime  vegetant,  qua¬ 
rum  e  numero  Veronicae  genus  50,  Salviae  30,  Valerianae  18 ,  Iridis  30,  Caricis  70,  Poae 
zo,  Scabiosae  36,  Primulae  18,  Campanulae  40,  Gentianae  18,  Allii  40, 

Lilii  20 ,  Saxifragae  §0 ,  lJianttii  41,  Setfl  is,  xuccnnuac  ou  ,  xaconiae  tct, — , 
Aconiti  20,  Anemones  23,  Thalictri  37 ,  Ranunculi  35 ,  Nepetae  18,  Arabis  24,  Astragali 
41,  Hieracii  56,  Solida ginis  25,  Asteris  62,  Centaureae  57  rei.  species  exhibet.  Eas  tamen, 
quae  vitae  peculiares  conditiones  sibi  poscerent,  ex  area  removendas  atque  aliis  locis  co¬ 
lendas  curavimus.  Umbram  diligentibus  s.  sylvaticis  in  margine  arboreti  loca  quaedam  ar¬ 
boribus  obumbrata  vel  ad  murum  versus  Occasum  hybernum  designata  sunt,  aliis  e.  g. 
Orchideis  atque  Muscis  area  propter  murum  meridionalem,  quam  pauci  solummodo  solis 
radii  exhilarant,  praeparata  est.  Multum  enim  erraret,  qui  certas  plantas  absque  umbrae 
beneficio  educandasin  se  susciperet,  nam  sunt  plurimae  uti  e.  g.  Vaccinium  Myrtillus,  Circaeae, 
Impatiens  Noli  tangere ,  Trientalis  europaea,  Paris  quadrifolia  ,  Dentariae  rei.,  quae  dum 
a  sole  non  defendantur  brevi  tempore  emoriuntur.  Peculiari  enim  erga  lucem  sensu  viden¬ 
tur  praeditae,  ita  ut  diutius  illa  irritatae,  succis  nimia  celeritate  vectis  et  transpiratione  dere¬ 
pente  adaucta  ,  immodico  vitae  stimulo  succumbant.  Aliae  sunt,  uti  Polygala  Chamaebu- 
xus ,  Gratiola  ojficinalis ,  Adoxa  Moscatellina  ,  Rhododendra,  Daphne  C neor um. ,  quae 
perpendiculares  solis  radios  aegre  ferunt,  matutino  autem  vel  vespertino  sole  delectantur. 
Parem  culturae  diligentiam  sibi  vindicant,  quae  locos  lapidosos  frigidiusculos  habitantes 
parvam  caloris  algorisque  vicissitudinem,  neque  humiditatem  neque  siccitatem  nimiam  tole¬ 
rant.  Optima  his  est  habitatio  in  saxorum  umbrosorum  rimis  humo  repletis;  saxa  enim  di¬ 
versas  caloris  vices  innatis  stirpibus  tardius  communicant  easque  toto  anno  caloris  certa 
fovent  mediocritate,  quae  instrato  musco  augeri  potest ;  nutrimenti  simul  tam  aquosi  quam 
terrei  eam  solummodo  copiam  praebent,  qua  nec  luxuries  et  putredo  nec  emaciatio  oriatur. 
Hoc  modo  igitur  plures  stirpes  alpinas  pertractare  fas  est,  eas  praesertim,  quae  in  subalpi¬ 
nis  regionibus  et  in  alpibus  humilioribus  frequentius  nascuntur  ,  uti  Moehringia  muscosa, 
Silene' quadrifida,  alpina,  Arenariabifiora,  saxatilis,  Ranunculus  aconitifolius ,  montanus , 
Cherleria  sedoides ,  Rhododendra,  Gentianae ,  Primulae,  Salix  retusa,  serpyllifolia,  Saxi¬ 
fraga  mutata,  longifolia,  Aizoon  rei.  Violabiflora,  arenaria,  Antirrhinum  Cymb alaria,  Ly¬ 
simachia  nemorum,  Nummularia,  Phyteuma  comosum  et  alia.  Harum  plantarum  plures, 
praesertim  succulentae,  uti  Semperviva  ,  Seda,  Rhodiola  rei.  in  orientali  hybernaculi  limite  , 
ut  sole  occidente  gauderent,  saxis  imponebantur.  Filices  in  opposito  latere.  Ulmorum 
quod  fovetur  umbra ,  vel  intra  saxa  calcarea  vel  in  truncis  arborum  vetustis  plantatae,  aqua 
ex  aquaeductu  ope  canalis  advecta,  aperto  epistomio  quovis  tempore  rigari  possunt  indeque 
laetissimum  capiunlincrementum.  Sunt  vero  aliae  plantae  alpinae,  summorum  montium  incolae, 
quae  trium  quatuorve  solummodo  mensium  vere  ac  aestate  gaudent,  reliquum  anni  tempus  in 
profunda  nive  vacantes  ;  has  igitur  alio  loco  colere  debemus.  Stirpes  enim  annuas  nostro 
sub  coelo  sex  mensium  spatio,  a  vernali  aequinoctio  ad  autumnale  usque,  vitam  transigere, 

perennes  vero,  quasi  ex  annuis  pluribus,  rhizomali  perenni  insertis  compositas,  aliam  post  ali¬ 
am  partem  annuam ,  solis  semestri  decursu,  evolvere ,  inpromtuest.  Quodsi  vero  inde  a  Ger¬ 
mania  versus  Arcturum  processeris,  ver  atque  aestatem  breviores,  hyememlongiorem,  etplnn- 
tarum  annuarum  ideo  vitae  terminos  sibi  magis  approximatos  invenies.  Alpinae 
quomTVTtae  conditiones  surit  similes,  na  ui  uuuuia  prae  omnibus  aliis  certaehyemis  et 

aestatis  rationi  attendere  debeat,  ne  protracta  nimis  hyeme  algore,  neve  aestate  emaciatione 
corrumpantur.  Quisquis  igitur  plantarum  alpinarum  culturae  operam  dederit,  earum  prae¬ 
cocem  sub  vere  evolutionem  retardare  esse  difficillimum  probe  cognoscit.  Saxifragae,  Tri¬ 
mulae,  Drabae  ,  Ranunculi  plures  ,  Braya  alpina  et  aliae  glaciale  frigus  diligentes,  quas 
in  ipsa  patria  profunda  nive  neque  nisi  circa  solstitium  deliquescente  obruit  Natura,  ibidem 
in  ortu  caniculae  defloratae  fructus  perficere-  incipiunt,  in  hortis  vero  jam  inde  a  Mar¬ 
tio  mense  floridae  et  fructiferae  per  reliquam  aestatem  vitae  EVEQYEIOCV  impendentes  cito 
languescunt.  Eadem  quoque  irritabilitate  fit  ,  ut  dum  solutis  primo  veris  calore  succis  nu¬ 
tritiis  germinent,  tardum  algorem  aegerrime  ferant  atque,  decompositis  partibus  tam 
liquidis  quam  solidis,  putredine  corripiantur.  Tanti  igitur  quum  intersit ,  ut  idoneum 
aestatis  cursum  adipiscantur,  eas  non  saxis  sed  ollis  commisimus,  intraque  tabulata  quae 
Septentrionem  spectant,  servamus  ineunte  hyeme  magna  nivis  moletectas,  sero  vere  denudan¬ 
das  immo  tunc  iterum  sarmentorum  tegmine  a  solis  radiis  defendendas  et  omni  aestate  sub  fri¬ 
gore  et  umbra  quantum  fieri  potest  tuendas.  Qua  ratione,  victis  quae  coeli  nostri  pa¬ 
rat  vicissitudo  obstaculis ,  egregiam  earum  copiam  e  Soldanellae ,  Cortusae,  Androsaces, 
Aretiae,  Ramondae,  Primulae,  Drabae,  Brayae,  Ranunculi,  Poientillae ,  Dianthi ,  Sile - 
nes,  Asteris,  Senecionis,  Saxifragae ,  Anemones ,  Hier acii ,  Pedicularis,  rei.  generibus 
colimus. 

Denique  plantis  paludosis  et  aquaticis  proprium  sibi  locum  atque  industriam  deside¬ 
rantibus  provisum  est  instituto  quodam ,  in  quo  describendo  eo  breviores  esse  possumus, 
quod  b.  de  Sckell  et  cl.  de  Schrank  *)  jam  fusius  de  illo  egerunt.  Reputatis  igitur  aqua¬ 
riorum  ,  qualia  pluribus  in  hortis  exstructa  sunt,  vitiis:  plantarum,  quas  alunt,  confusa 
luxurie,  observationum  difficultate,  Lemnarum  aliusque  colluviei  et  coeni  conspurcatione  , 
aestuante  sub  sidere  pestifera  exhalatione  rei.,  illas  in  angusto  potius  canali  absque  incom¬ 
modo  detergendo  atque  aditu  facili,  non  calce  et  caemento,  quippe  quod  subacidulae  radi¬ 
cularum  exhalationes  corroderent,  exstruendo,  sed  e  tabulis  compingendo  plantare  ratum  est. 
Hi  canales  sesquipedem  alti  latique  ex  asseribus  quernis  fabricati  per  plures  series  sex  pedum 
distantia  parallele  dispositi  et  utroque  fine  similibus  transversis  conjuncti  areae,  quae  supre¬ 
mae  horti  pelvi  vicina  est,  infra  illius  aequor  pedis  altitudine  ita  immittebantur,  ut  aquam 
inde  subterraneo  tubulo  perductam  reciperent.  Haec  autem  ob  canales  in  ligneo  funda¬ 
mento  parumper  inclinatos,  pigro  lapsu  per  gyros  repit,  plantasque  vel  in  ollis  vel  in  sub- 


*)  Cfr.  Screlx.,  Beitrage  zur  bildenden  G&rtenkunst  ct  Schrank,  Transaet.  of  the  hortie.  Society.  Toua.  IV- 

sfrata  terra  plantatas  atque  ne  inordinate  intricentur  •valvulis  transversis  separatas  irrigat. 
Areolae  rectangulae  inter  aquaeductus  canales  immissa  pro  lubito  aqua  pro  recipiendis  plan¬ 
tis  palustribus  aptari  possunt.  Hac  industriae  ratione  contigit,  ut  plurimas  easque  raras 
stirpes  hygrobiase.  g.  Stratioien  aloiden,  ISajademmonospermam,  Littorellamlacustrem,  Zcin- 
nichelliam  palustrem,  Malaxin  Loeselii,  Polamogetones  plures,  Marsileam  quadrifoliam  rei. 
per  plures  annos  conservaremus.  Neque  multam  sibi  curam  postulant  praeter  arcendum 
algorem,  quamob  causam  ineunte hyeme tabulis  teguntur,  superposito  stercore  equino,  aqua 
tunc  temporis  quidem  frigidiore  at  nunquam  congelascente. 

V.  Hybernaculum  et  plantae  ibidem  cultae. 

M. 

agno  horti  ornamento  est  plantarum  hybernaculum  ,  in  quo  exstruendo  non  omnibus 
solummodo,  quae  ad  tuendas  stirpes  secundum  coeli  temperiem  necessaria  videbantur,  sed 
formae  quoque  elegantiae  consulium  est.  Totum  igitur  CDLX11  pedes  longitudine,  XXXVI 
in  medio  altitudine  metiens ,  in  VIII  oecos  dividitur,  sex  pro  plantis  conservandis,  altero  in 
fine  Occasum  spectante  pro  seminum  collectione  ethortulanorum  operibus,  altero  orientali  pro 
auditorio  botanico  destinato.  Plantae  heic  cultae  miro  incremento  et  laetissima  viriditate  se  com¬ 
mendant,  quod  praesertim  fenestrarum  modo  atque  directioni  debemus.  In  exstruendo  enim 
hoc  hybernaculo  id  prae  omnibus  spectavit  b.  de  Sckell,  ut  vegetabilia  certa  caloris  medio¬ 
critate  foveantur,  magis  ne  solis  radiis  nimis  exposita  immodico  aestu  calefiant,  neve 
subitaneo  sub  frigore  male  exerceantur,  veritus,  quam  de  concilianda  magna  caloris  lucis¬ 
que  vi  sollicitus.  In  nostri  enim  coeli  vicissitudine  subitaneae  caloris  mutationes  vel  in  solito 
majorem  vel  in  frigus  quam  maxime  pertimescendae  sunt  quam  ob  causam  fenestras  hyberna- 
culi  XVII  pedum  altitudine  in  situ  adhorizontem  fere  normali  erexit,  neque  versus  tecta  incli¬ 
navit,  quia  tales  aestatis  tempore,  dum  sol  altus  sit,  radios  recipientes  calorem  nimis  auxis¬ 
sent.  Illae  autem  quovis  sub  solis  statu  litci  perviae  hybernaculum  eo  melius  hilarant, 
quod  nullum  in  pariete  angulum,  tanquam  umbrae  recessum,  esse  sivit,  sed  lacunar 
parabolico  circulo  a  meridiana  facie  in  septentrionalem  perduxit.  Quum  vero  aedibus 
horti  ducalis  ex  opposito  aedificatum  sit,  haud  in  ipso  circulo  parallelo  collocatur,  sed  an¬ 
gulo  25°  20'  ab  illo  versus  Caurum  declinatur,  et  meridianum  circulum  115°  2o'  angulo  se¬ 
cat,  quam  quidem  positionem,  licet  aliis  hybernaculis  minus  conformem,  nostro  ob  coeli 
conditionem  non  noxiam  esse  comprobatum  habemus,  nam  orientem  solem  saepissime  den¬ 
sae  nubes  tegunt,  matutinos  radios  arcentes,  vespertinum  contra  magis  serenum  atque  cali¬ 
diorem  usque  dum  occidit  adspicimus.  *)  Hybernaculum  non  canalibus  sed  fornacibus  fer¬ 
reis  calefacimus,  propterea  quod  conciliando  necessario  calori,  uti  subitaneae  temperiei  vi¬ 
ces  imperant,  quocunque  temporis  momento  quam  illi  sunt  aptiores.  Canalis  enim  si  in 

)  Dies  longissima  hybernaculo  est  VI  Maji-;  ejus*  longitudo  enim  aequat  10  horas  18  min.;  hac  die  hybernaculo 
sol  oritur  hora  9,  -  min.,  occidit  hora  7,  20min.  Dies  vero  brevissima  est  XXIII  Decembris,  sole  oriente  hora  7, 
51  min.  et' occidente  hora  4,  9'  i  longitudo  est  —  8  hor.  1  Oh  Die  anni  longissima,  i.  e.  XX1I1  Junii,,  sol  in  hy¬ 
bernaculo  9  horas  et  27  min.  consumit,  oritur  illi  hora  9  et  27'  ,  oecidit  hora  6  et  54  minut.. 

liyhernaculo  tantae  longitudinis  ignem  receperint,  calorem  effundunt  magis  diuturnum, neque, si, 
addito  solis  incitamento,  in  nimium  augeretur,  facili  negotio,  msx  fenestris  apertis,  dimi¬ 
nuendum.  Porro  canales  plantis  emisso  per  rimas  fumo  minantur,  atque  si  fuligine  illos 
purgari  necesse  sit,  per  nonnullas  dies  calefieri  non  possunt.  Contra  fornacum  moderatum 
cHorem  etiam  vicinis  plantis  haud  noxium  esse  nos  quidem  experientia  edocuit.  Gaeterum 

hvbernaculum  neque  nimia  humiditate  neque  frigore  infestatur,  tam  oh  materiei  bonitatem, 

quam  oh  cavaedium  quod  pro  curandis  fornacibus  in  septentrionali  latere  decurrit.  Calda- 
via  tria  sunt  in  orientali  aedis  latere,  quae  calore  15*  Reaum.  fomentamus,  interdum  in  12» 

vel  11°  descendente  absque  stirpium  detrimento,  quarum  duriores  solummodo,  uti  Lilia, 
Gramina  Cyperaceae ,  Succulentae,  ad  fenestras  collocatae  sunt,  reliquis  omnibus  vapo¬ 
rariis  immersis.  Vaporaria  cortice  implemus  coriario ,  cujus  effervescentia  in  48»  -  50»  Reaum. 
calorem  augere  possumus;  fatigatum  corticem  addita  recentis  sufficiente  copia  emendamus, 
nec  stercus  admiscemus  propter  nimiam,  quam  creat  vermium  al.orumque  ammalculorum 
pestem  ;  attamen  impedire  non  possumus,  quo  minus  subinde  Aethalu  flavi ,  Caprinorum 
et  aliorum  vegetabilium  succedaneorum  vasta  agmina  appareant.  Cocci  hespendum  atque 
Jphidum  generatio,  praesertim  hyeme  et  primo  vere,  dum  diutius  aerem  purum 
intromittere  nequimus,  nimis  foecunda  est;  quam  folia  abluendo  atque  adspergendo 
aquam,  ob  salia,  quae  continet,  uti  videtur,  iis  adversam,  delemus.  Species  in  caldariis  cul¬ 
tas  MDCCC  numeramus,  quas  secundum  patriam  disponere,  ut  visitantes,,  quae  cuivis  or¬ 
bis  terrarum  parti  sit  peculiaris  vis  ac  pbysiognomia  dispicere  possint,  nobis  in  votis  .est ;  a 
quo  nos  tamen  consilio  hucusque  exiguus  specierum  in  Asia  et  Nova  Hollandia  oriunda¬ 
rum  numerus  detinuit.  Americanas  quidem,  praesertim  flrasilienses ,  plures  habemus, 
easque  ex  parte  rarissimas.  Parasiticas,  uti  Fothi,  Ari,  Caladii,  Bromeliae  species,  qua¬ 
rum  eximium  numerum  possidemus,  truncis  arborum  subputridis  adnascentes  servamus  ; 
aquaticas  et  palustres,  uti  Aponogetones,  Nymphaeas,  JSelumbium,  Oryzam,  Hydroleam 
spinosam,  Sagittarias,  Philydrum ,  Thaliam,  Acaciam  pellitam,  Mimosam  semitnp  teram 
Desmanthum  natantem  rei.  in  vasis  fictilibus  limo  et  aqua  repletis  colimus.  Has  in¬ 
ter  tropicarum  regionum  stirpes  Palmarum  plura  genera  in  egregium  horti  ornamentum  emi¬ 
nent:  Elaeis  guin  e  ensis ,  Cocos  nucif era  L.,  flexuosa  et  coronata  Mait.,  Aci  ocomia  scie 
rocarpa  Mart. ,  Attalea  compta  Mart. ,  Chamaerops  humilis  et  var.  arborescensy  CaHota 
urens,  mitis,  Diplothemiam  maritimum  Mart.  Phoenix  dactylifera ,  sylvestris  (  species  affinis  ) 
pusilla,  Latania  rubra,  Hyphaene  crinita,  Khapis  Jiabelliformis ,  Sabal  Adansonii ,  Co- 
rypha  Hystrix,  Calamus  Draco ;  quibus  e  Cycadearnm  familia  accedunt:  Zamia  horrida, 
intermedia,  longifolia  rei.  Praeterea  multa  caldariis  insunt  specimina  et  raritate  et  magnitu¬ 
dine  conspicua ;  quorum,  ne  nimis  prolixi  simus,  solummodo  enumeranda  censemus. 
Guilandinam  Bondiic  et  Bonducellam ,  Ochroma  lagopus ,  Guaream  Irichihoidem  ,  ion- 
siam  ventricosam  ,  Liiheam  speciosam.  Laurum  Cassiam,  Cinnamomum,  Anaca 
dentale ,  Spatheliam  simplicem,  Andam  brasiliensem ,  Tectonam  grandem,  Aemiliam  Ea- 
langhas,  foetidam,  Lecythidem  Ollariam,  Blakeam  trinerviam,  WitteUbachiam  insignem. 

Acaciam  peregrinam ,  laxam,  malacocentram  Schrank,  Triplaridemamericanam,  Malpi- 
glxiam  argenteam,  glanduliferam ,  F  an  darium  humilem,  Fici  et  Mimosae  species 
plures,  quarum  multae  e  Brasilia  allatae  nondum  floruere  ideoque  nominibus  adhuc- 
dum  carent.  Proximum  caldariis  est  Tepidarium,  quod  stirpes  recipit  in  terris  extra  Tropi¬ 
cos  sitis,  attamen  calidioribus  oriundas.  Hic  igitur  Succulentarum :  Cacti,  Euphorbiae,  Aloes , 
Mesembryanthemi ,  Crassulaerel.  singulares  formas  invenies,  quarum  CCCC  numero  laetissi¬ 
mum  juxta  fenestras  capiunt  incrementum  et  solo  nostro  calcareo  gaudere  videntur. 
Eucalypti ,  Metrosidet-i ,  Banksiae ,  Froteae  re  1.  Novae  Hollandiae  et  Capitis  b.  S.  stirpes 
teneriores,  quas  eodem  loco  colimus,  tam  ob  terrae  defectum,  uti  supra  monuimus,  (cui 
tamen  advecta  ex  agro  Kitzingensi  gleba  putri  succurrimus  )  quam  ob  caritatem  adhucdum  de¬ 
biliores  atque  numero  pauciores  sunt,  si  forte  Ericas  excipias  ,  quarum  LXX  species  nume¬ 
ramus  ,  vel  Acacias  aphyllas,  quas  ex  parte  heic  robustiores  atque  frondosiores ,  quam 
in  ipsa  patria  inveniri  cl.  Ferd.  Batjer,  Iconographus  Vindobonensis ,  qui  cum  Navarcho 
Flinders  terram  australem  visitavit,  nobis  auctor  fuit.  Praeclarum  tepidarii  ornamentum 
exhibet  bulborum  capensium  collectio  ,  Cyrtanthi,  Brunsvigiae,  Amaryllidis,  Watsoniae 
Ixiae,  Lachenaliae  et  Haemanthi  speciosas  species  complectens,  quam  liberalitati  cl.  Bkehm, 
Bambergensis,  in  colonia  Albany  Cap.  b.  S.  Pharmacopolae  debemus.  Calor  tepidarii  me¬ 
dius  est  a  gradu  -j-  6.  ad  8.  Reaum.  Versus  Occasum  hoc  excipitur  Frigidario  in  duos  oecos 
diviso,  quibus  MDCCC  species  ex  Europa  australi.  Promontorio  b.  Sp.,  America  septentri- 
nali ,  Asia  minore  rei.  insunt.  Felar goniorum,  scandali  Botanicorum,  magnum  agmen  est, 
quorum  tamen  species  hybridas  sensim  aufferre,  legitimas  ex  semente  educare  studemus  ,  opus 
jam  sane  difficillimum  ,  quum  in  ipsa  patria  tanta  varietate  ludant,  ac  Dianthi  Rosaeve  in 
hortis  Europae.  Stirpes  frigidariorum  uti  tepidarii,  ut  lucis  beneficio,  quantum  possit  fieri, 
exhilarentur,  sustentaculis  ligneis  versus  oeci  fundum  pyramidis  in  modum  surgentibus  sunt 
impositae.  Calor  medius  -f- 4  vel  5°  R.  est ,  quem  ob  veris  diuturnitatem  augere  non  debemus, 
ne  stirpes  aegre  ferant,  dum,  exeunte  Maio  ,  in  horto  secundario  libero  sub  aere  collocan¬ 
tur,  nam  vel  media  aestate  hic  nocturnum  frigus  subinde  patiuntur,  quod  non  facili  nego¬ 
tio  circumvolvendis  undique  linteamentis  ac  fumum  ciendo  arceri  potest.  Caeterum  ae¬ 
stuante  sub  sidere  linteis  tectis  eas  tuendaS  curamus. 

Hortum  secundarium  variis,  quae  horti  industria  sibi  postulat  negotiis  accommoda¬ 
tum  magna  exparte  areae  occupant ,  in  quibus  stirpes  educamus,  usque  dum  eam  adipis¬ 
cantur  magnitudinem ,  qua  liberum  aerem  ferant  vel  hybernaculo  possint  committi.  Cali¬ 
darum  igitur  regionum  incolas  cortici  coriario  stercorato  immissas  colimus  in  duabus  aedi¬ 
culis  vaporariis,  fenestris  inclinatis  hilaratis,  quarum  altera  canalis  ope  l6,  altera  for¬ 
nacis  ope  14  graduum  R.  calorem  praebet.  Plantarum  vero  in  frigidario  conservandarum  satio  fit 
intra  areolas  ligneas  stercoris  effervescentia  sub  vitro  calefactas,  earum  denique,  quae  libero  sub 
aere  vegetant,  aut  in  ollis,  autin  magnis  areis  noctu  tabulato  tegendis.  Arbores  et  frutices  in  arbo¬ 
reto  conserendae  vel  mutuo  cum  aliis  botanicae  cultoribus  commercio  destinatae  ,  usque  dum 

adoleverint,  proprio  in  plantario  ,  in  aliis  plantae  oeconomicae  coluntur.  Proximus  huic  horto 
secundario  locus  est,  in  quo  pro  diversarum  plantarum  necessitate  varias  terras  praeparamus  at¬ 
que  miscemus.  1.)  Stirpibus  ex  Europa  australi  oriundis,  tropicis  haud  paucis  et  capensibus  duri¬ 
oribus,  uti:  Lavandulis ,  Teucviis ,  Phlomidibus ,  Cistis ,:  Solariis  ,T  olhameriis  ,  Pelargoniis , 
Hermanniis ,  Arctotidibus  rei.  tres  partes  humis,  glebae  nigrae  putris  et  unam  ar&\Uae  cum 
arena  mobili  fluviatili  mixtae  componimus,  2.)  bulbis  vero  capensibus  et  tuberibus  e.  g. 
Gladiolorum,  Ixiarum,  Amaryllidum,  OxalidumreL  glebam  nigram  putrem  cum  tertia  parte 
arenae  fluviatilis.  3.)  Plantae  succulentae  e.  g.  Stapeliae ,  Mesembryanthema ,  Aloae  et 
reliquae  omnes  hujus  indolis,  quae  in  tepidario  vel  in  caldariis  servantur ,  humi  purae 
quatuor  octavas,  arenae  fluviatilis  duas,  unam  argillae  et  unam  calcis  caementiciae  ex  anti¬ 
quis  muris  sibi  postulant.  4.)  Novae  Hollandiae  incolae  et  capenses  teneriores,  uti 
Proteae,  Eucalypti,  Melaleucae  rei.  vel  plantae  tropicae,  quae  loca  palustria  dulcia  di¬ 
ligunt,  uti  Melastomae,  Rhexiae,  rei.,  tum  Ericae  complures  in  humo  acidi  cujusvis 
experte  arena  pauca  silicea  mixta  coluntur.  5.)  Plantis  parasiticis,  nisi  ipsis  truncis  quer¬ 
neis  aut  betulinis  radices  immiserint,  humum  paramus  arenae  mobili  atque  frustulis  ligni 
putridi  corticisve  mixtam.  0.)  Filices  humum  e  foliis  putridis  ortam  cum  aequali  terrae 
subturfosae  copia  sibi  expetunt,  cui  interdum  corticem  subputridum  admiscemus.  7.)  Plan¬ 
tas  aquaticas  exoticas  in  humo  e  foliis  putridis  parata  cum  argilla  fluviatili  mixta  colimus. 


VI.  Horti  industria  ac  disciplina. 

el  ex  rudi  hac  horti  nostratis  ejusque  rationum  descriptione  facile  patet,  quantum 
operis  tam  coeli  injuriae  quam  aliae  causae  hortulano  imponant,  qui  dicto  illi  Palladii 
obtemperans:  „ praesentia  domini  agri  provectus"  quavis  diei  noctisve  hora 
cultui  plantarum,  quae  in  hybernaculo  aluntur  invigilare,  ac  ingentem  in  libero  horto 
crescentium  numerum  ob  oculos  habere  debet;  et  grati  testamur,  nihil  ab  ejus  industria 
in  hac  re  desiderari  posse.  Ut  autem  labores,  quos  hortus  requirit  dijudicare 
aliquo  modo  queant  lectores ,  juvat  illos,  qui  quovis  mense  praecipui  sunt,  breviter 
enumerare.  Januario  et  Februario  semina  messis  postremae,  et  quae  missa  sunt, 
in  ordinem  rediguntur  et  commercium  literarum  seminumque  cum  hortis  exteris  ab¬ 
solvitur.  Plantae  iri  tepidario  et  frigidariis  cultae  transplantantur,  et  quas  caldarium 
nutrit  ah  insectis  et  mucedine  ita  sollicite  purgantur,  ut  singula  folia,  petioli,  caulesque 
singuli  abluantur;  nomina  plantarum  lignis  illarum  singulis  apponendis  inscribuntur; 
storeae  reliquaque  integumenta  tam  fenestris  quam  areis  vaporariis  tegendis  necessaria 

rc  curatur,  aut,  ubi  opus  est,  novae  construuntur.  Martio  operae  mensium  priorum 
continuantur ;  humi,  quae  per  annum  necessariae  videntur,  species  variae  formantur 
vaporariorum  scobes  corticina  vertitur,  augetur,  et  quae  computruit  in  humi,  quam 
augeat  cumulos  amandatur.  Aprili  seminaria  instruuntur;  plantae  aeri  libero  expositae 

Srr-  a:^6SqUe  *°  frUtiCCS  PaliS  denU0  alHSantur’  purgantur,  arbores 

aduhioies  inutilibus  ramentis  liberantur;  solum  in  arboreto  vertitur;  aquae  tam  in  cana. 

hbus  quam  in  pelvibus  libero  aeri  exponuntur;  demum  etiam  arearum  in  quibus  plantae 
perennes  collocatae  sunt,  terra  refoditur.  Maio  continuatur  arearum  refossio;  semitae 
per  hortum  purgantur;  sparguntur  semina  per  hyemem  disposita  partim  in  hortulo  se- 
eundario  in  ollis,  partim  in  horti  principis  areis;  annuarum  plantarum  semina  in  ollis 
ne  mature  germinantes  plantulae  inopino  frigore  enecentur,  fenestris  obteguntur;  areae 
pro  biennibus  et  perennibus  parantur,  fodiuntur,  stercorantur;  quae  stirpes  caules  pe¬ 
rennantes  habent  aut  sat  longos  novos  produxerant,  religantur;  ubi  nominum  indices 
tituli,  desunt,  apponuntur;  emortuae  rejiciuntur  et  si  fieri  potest  novis  supplentur, 
lunio  annuae  ex  horto  secundario  in  principem  transplantantur;  in  illo  amphithea¬ 
trum  pro  plantis  zonae  calidioris  extruitur;  plantae  capenses  et  regionum  similium  in 
hoc  amphitheatrum  transferuntur.  Julio  vaporaria  caldarii  refodiuntur;  areae  horti 
liberi  sarculantur,  et  in  illis  emendanda  curantur;  semitae  purgantur;  quando  rigatione 
opus  est,  adhibetur;  laesiones  in  arboreto,  quas  ventorum  impetus  grandove  forte  crea¬ 
verint,  curantur.  Augusto  plantae  regionum  tropicis  vicinarum,  ut  adhuc  libero  aeri 
expositae  sunt  in  alias  ollas  transplantantur  ;  irrigatio  per  hujus  mensis  aestus  sollicite 
continuatur;  praedatrix  herba  in  areis  tollitur;  praecocium  semina  leguntur.  Septem¬ 
bri  collectio  seminum  continuatur;  plantae  regionum  calidiorum  ex  hortulo  secundario 
in  frigidariis  et  tepidario  reponuntur;  plantae  caldarii  examinantur,  quae  purgatione 
indigent,  purgantur.  O  ctobri  seminum  collectio  continuatur.  Areae  in  horto  semitae¬ 
que  purgantur;  marcida  folia  m  sylvis  leguntur,  stirpes  per  hyemem  tectura;  plantae  illis 
teguntur,  teguntur  etiam  asseribus  et  fimo  equino  aquarii  canales,  pelves  tabulato;  am¬ 
phitheatrum  pro  plantis  calidiorum  regionum  structum  solvitur  et  sub  tectum  reponitur- 
arbores  fruticesque  teneriores  stramine  involvuntur.  Novembri  et  Decembri  refo¬ 
ditur  scobes  vaporariorum  in  caldariis;  plantae  ipsae  caldarii  iterum  lotione  ab  aphidibus, 
coccis,  mucedine  rei. purgantur;  quaedam  transplantantur ,  quod  opus  in  mensem  sequentem 
continuatur.  Per  hiemales  menses  lignum  pro  calefaciendis  fornacibus  finditur.  Omnes 
hae  operae  perficiuntur  adjutoribus  horticulturae  peritis  tribus,  discipulis  duoduis,  opera- 
liis  octo  ad  quinquedecim  et  femina,  quae  munditiem  hybernacali  curet,  una  et  ubi 
opus  est,  altera. 


YII.  Botanices  ex  horto  fructus,  et  desideria. 

Caeterum  triplex  horti  notri  lex  est  atque  conditio,  primum,  ut  ejus  opportunitate 
et  Academici  et  quic.mque  historiae  naturalis  studiis  sese  dederint  de  augenda  ips 
Botanica  satagant,  tum  ut  civium  eruditioni  inserviat,  denique  ut  agri  hortorumque 
culturae  scientiam  et  exemplo  et  doctrina  ornet  atque  amplificet.  Quae  vero  in  horto 
ad  promovenda  Botanices  studia  collata  sint,  orbi  literario  varus  scriptis  demandata, 
me  quidem  hic  referre  non  decet;  id  solum  repetere  fas  est,  Monacensium  in  amabilem 
scientiam  amorem  eo  multum  accensum  fuisse  et  in  dies  augeri.  Si  autem  de  amplificanda 
ipsa  scientia  agitur  ex  quocunque  horto  botanico  fructus  duplici  modo  percipiendos  esse 
in  promtu  est;  primum  enim  variarum,  quas  alit,  plantarum  formas  Botanici  oculis  et 
ingenio,  tum  vero  secundum  ejus  in  terra  situm  et  quoad  diversarum,  quae  in  stirpium 
proventum  vim  habent,  externarum  rerum  rationes,  vegetationis  phaenomena,  qualia 
certa  temporis  sub  lege  atque  successione  sese  excipiunt,  exhibet.  Quodsi  quisquam 
in  orbe  terrarum  hortus  bolanicus  ita  esse  posset  comparatus  ,  ut  omnes  globi 
terraquei  nostri  stirpes  in  propriis  diversorum  locorum  ipsisque  a  Creatore  destinatis 
vitae  conditionibus  collocatas  comprehenderet,  omni  ratione  praestaret,  quod  propylaei  innuit 
inscriptio*),  essehortum  botanicum  quasi  totius  regni  vegetabis  exemplar 
in  uno  terrae  angulo  collecti.  Hujus  tamen  rei  efficiendae  nulla  est  ratio  ,  nam 

plantas  certa  sub  lege,  licet  nobis  hucusque  abscondita,  super  orbem  terrarum  genitrix  Na¬ 
tura  disseminavit,  ita  ut  o  rganico  quodam  modo  ac  nexu  cum  tellure  ipsa  co¬ 
haerere  atque  universae  planeta»  nostri  vitae  participes  esse  videantur, 
quam  ob  causam  in  horto  vel  remotissimo  a  patria  formas  quidem  ipsis  innatas 
nec  tamen  reliquas  vi  t  a  e  vices  nec  eodem,  quo  in  patria  solent,  ordine,  nec  eadem 
vi  as  praestantia  exhibere  possunt.  Quo  facium  est,  ut  Botanici  hortorum  studio  dediti  po¬ 
tius  in  examinandis  formis  plantarum,  quam  in  augenda  de  vita  earum  scientia  s.  de  Phy¬ 
siologia  desudarent.  Neque  summam  ex  hac  studiorum  ratione  redundare  utilitatem 
inficias  ibit ,  quicunque  cognoscat,  quanto  hodie  indagationis  acumine  quantaque  industria 
vel  in  res  quam  maxime  absconditas  attenta  opus  sit,  quo  finem  atque  summum  bonum 
sientiae  consequamur.  Hoc  enim  in  vera  de  diversarum  plantarum  organico  nexu  cogni¬ 
tione  positum  esse  arbitramur,  quae  singularum  partibus  bene  exploratis  inniteris,  et  pio- 
babilia  lege  Morphologiae,  quam  dicimus,  sequens,  si  perfecta  fuerit,  totius  legni 
vegetabilis  imaginem,  non  solum  secundum  formas  sed  etiam  secundum  vires,  vices 

afqne  rationes,  quae  plantis  tam  cum  tellure,  quam  cum  sole  intercedunt  exhihsrefc. 
Quid  igitur,  quantum  ad  haec  faciat  hortorum  opportunitas  ulterius  demonstrem?  Quid 
observationes  summi  momenti  e.  g.  de  calycis,  corollae  staminumque  aestivatione,  de 
gemmatione,  de  pollinis  et  seminum  natura,  quas  tamquam  maxime  necessarias  hodierna 
doctrina  sibi  postulat,  adducam?  lis  ideo  et  quae  ad  tractationem  doctrinae  de  planta¬ 
rum  formis  pertinent  reliquis  omnibus  omni  diligentia  est  incumbendum,  et  speramus, 
plantarum  horti  nostri  epitomen,  quam  colligi  jam  commemoravimus,  si  quando  in 
lucem  prodierit,  nonnulla  allaturam  esse  observata,  quae  in  scientiae  usum  converti 
possint.  Quod  autem  ad  evolutionum,  quibus  plantae  subjectae  sunt,  historiam  attinet, 
nonnulla  huc  spectantia  jam  in  horto  observata  sunt  atque  literis  mandata,  quae  suo 
tempore  in  secundo  de  horti  conditione  libello  publici  juris  fient.  Ita  quovis  vere 
in  satis  seminibus  quaenam  sit  eorum  germinatio,  quaenam  cotyledonum  forma,  directio 
atque  dispositio  ac  quantum  temporis  in  illis  evolvendis  consumatur,  arboribus  quae 
gemmarum  sit  conditio  atque  dum  frondescunt  successio  notamus.  Eae  de  physiologia 
observationes  atque  experimenta,  quibus  Duhamel  et  Knight,  summi  viri,  scientiam 
ornaverunt  atque  illustraverunt,  ex  parte  in  horto  nostro  iterum  institutae  sunt,  e.  g.  de 
gemmarum  formatione  in  tuberibus,  caulibus  et  arborum  ramis,  de  plantarum  parasitica¬ 
rum  insertione,  de  virgarum  terrae  apicibus  commissarum  successu  et  vegetatione  rei. 
Porro  earum  quoque  rerum  indagationi  operam  dederunt  Botanici  Monacenses ,  quae 
nimia  exilitate,  quominus  facile  perspiciantur ,  absconditae,  iteratis  atque  microscopio  ad¬ 
jutis  indigent  disquisitionibus.  Ita  in  Salviniae  fructificationes  per  plures  annos  cl.  de 
Schrank  animum  intendit,  nos  in  Marchantiae  polymorphae  apparatum  sporarum 
earumque  evolutionem,  in  plantarum  aquatilium  e.  g.  Hippuridis  et  Najadis  monosper- 
mae  structuram,  in  seminum  incrementa  indagavimus;  cl.  Zuccarini,  Academiae  Ad¬ 
junctus,  stipularum  anatomiam  atque  physiologiam  persequendas  sibi  sumsit. 

Quum  vero  jam  eo  nunc  perventum  est ,  ut  certa  vitae  vegetabilis  et  quidem 
universa  praecipue  phaenomena  in  aliarum  doctrinarum  usum  converteremus,  id  quoque 
in  quovis  horto  botanico  mihi  spectandum  videtur,  ut  pro  situs  et  reliquarum  huc  faci¬ 
entium  conditionum  indole  geographia  physica ,  atque  quam  Climatologiam  dicunt, 
illustretur  atque  amplificetur.  Tantum  emm  abest,  ut  vegetabilium  certae  periodi,  e.g.  fron¬ 
descentia,  efflorescentia,  grossificatio  nullius  momenti  pro  designanda  cujusvis  loci  physica 
natura  sint  existimandae,  ut  nos  potius  eas  dignissimas,  quibus  regionis  descriptio  natura¬ 
lis  innitatur,  arbitremur,  praesertim  dummodo  simul  tam  in  elementorum  vicissi¬ 
tudines,  calorem  nempe,  et  aeris  densitatem,  nubium  formationem,  pluvias  rei.,  quam 
in  coaetanea  animantium  phaenomena,  avium  adventus  et  recessus,  insectorum  metamor¬ 
phoses  rei.  animum  intendamus.  Vegetatio  enim,  quum  conjuncta  solis  atque  telluris, 
tamquam  moderatorum  ducumque,  vi  excitetur,  suis  phaenomenis  alia  illustrat  atque 
dilucidat,  quae,  majora  atque  universo  mundo  quasi  communia,  cosmica  vocamus. 

Neque  dicam  de  varia  utilitate,  quam  e  talibus  observationibus  et  agricultura  et 
coeli  prognosis  percipere  possunt.  Hac  vero  ratione  Florae  quoque  calendaria, 
qualia  jam  immortalis  Linnaeus  commendavit,  magni  sunt  momenti,  atque  quovis  in 
horto  instruenda  videntur ,  siquidem  Botanico  ibidem  plantarum  in  vicinia  habitare  atque 
quavis  hora  observationes  instituere  licuerit.  In  frondescentiae  autem,  efflorescendae  et 
fructificationis  periodos  duo  quam  maxime  vim  habere  videntur  :  calor  anni  medius 
et  polaris  altitudo.  Aeris  enim  atque  terrae  insitus  calor  toto  anno  materiem  plantarum 
exercet,  afque  vel  eo  ipso  tempore,  quo  stirpes  hybernando  quiescere  dicimus,  certo 
intrinsecus  vitae  stimulo  aguntur,  quam  ob  causam  summa  vegetationis  capita  finesque, 
quos  supra  enumeravimus,  jam  ipsa  hyeme  praeparari  et  clandestine  formari,  dum 
provectiore  aetate  in  conspectum  edantur,  arbitramur.  Id  vero  quoque  probatur  eo, 
quod  non  ex  medio  veris  vel  aestatis  sed  ex  totius  anni  calore  illorum  phaenomenorum 
introitus  atque  decursus  pendere  videatur.  Quodsi  enim  quamcunque  plantam  Europae 
aeque  ac  Americae  boreali  communem  sub  eadem  latitudine  comparaverimus  ,  in 
europaea  omnes  vegetationis  periodos  citius  ac  in  americana  ingruere  inveniemus; 
licet  calor  medius  aestatis  in  occidentali  hemisphaerio  superior  quam  in  orientali  dicatnr, 
quum  tamen  totius  anni  inferior  sit.  Praeterea  calor  medius  annuus,  quum  et  regionis 
cujusdam  latitudini  et  elevationi  supra  mare  et  topicis  praeterea  conditionibus,  quales  sunt 
venti,  lacuum,  maris,  fluviorum  vicinia  vel  saltuum  atque  montium  objectus,  debeatur, 
verum  modum  atque  rationem  caloris,  quem  stirpes  ibidem  experiuntur,  illo  indicari 
existimandum  est.  Luminis  vero,  quod  certo  quodam  loco  vegetabilia  a  sole  accipiunt, 
mensura  item  polari  altitudine  indicatur,  quippe  quae  et  angulum,  quo  radii  incidant,  et 
in  dierum  incremento  ae  decremento  rationem  explicat.  Quibus  de  causis  periodos  in 
cujuscunque  loci  vegetabilibus  observandas  cum  tabula,  cui  dierum  vicissitudo,  eorum 
nempe  per  totum  annum  auctus  et  diminutio,  inscripta  atque  delineata  est,  comparandas 
commendamus.  Ejusmodi  observationes  si  variis*)  Europae  locis  per  nonnullos  annos 
continuarentur,  multum  lucis  et  Physiologiae  plantarum  et  Climatologiae  addere  possent. 
Quam  ob  causam  tot  hortos  botanicos  inde  a  Panormo  sub  38°,  6',  44",  lal.  sita  ad 
Upsaliam  usque  in  lat.  59°,  51/,  50",'  diversis  in  regionibus,  e.  g.  Neapoli,  Romae,  Ticini, 
Patavii,  Monachii,  Vindobonae,  Landishutae,  Erlangae ,  Herbipoli,  Halae  Saxonum, 
Vratislaviae ,  Gottingae,  Bonnae,  Berolini,  Regio  Monte,  Hamburgi,  Havniae,  Lundae, 
Holmiae,  constitutos  quum  videamus,  non  possumus,  quin  viros  doctissimos,  ibidem 
plantarum  studium  promoventes  his  pagellis  rogatos  esse  velimus,  ut  velint  conjuncta 
opera  talibus  observationibus  animum  intendere,  observata  vero  literis  mandare,  quae 


")  Dierum  accretionem  si  e.  g.  Monachii ,  Berolini  et  Havniae  consideres ,  magnam  sane  differentiam  invenies ,  quae 
vegetationis  periodos  diverso  tempore  debere  ingruere  (vel  absque  computato  calore  annuo  medio)  indicare  videatur. 
Ita,  urbium,  uti  nominavimus,  ordinem  sequentes,  diem  brevissimum  bor.  8  et  18',  lior.  7  et  37',  bor.  6  et 
i  longissimum  vero  hor.  1§  et  2',  bor.  et  47',  hor,  17  et  26'  absolvi  constat. 

tunc  m  communem  utilitatem  ope  Ephemeridum  a  Societate  R.  Botanica  Eatisboncnsi 
editarum  vel  aliarum  novellarum  literariarum  publicari  possent.  In  quo  viros  amplis¬ 
simos  nobis  defuturos  eo  minus  diffitemur,  quod  jam  Anglo-Americani  similis  rei 
praeclarum  dederunt  exemplum.  Monente  enim  cl.  Bigeloyv*)  undecim  locis  inde 
a  Monte  Regio  (Montreal)  in  Canada  sub  45°,  35'  lat.  sito  ad  Castellum  Clairborne 
usque  in  territorio  Alabamensi,  35°,  50'  sub  latit.  situm,  Amygdali  persicae  efflores- 
centiam  observarunt  atque  cujuscunque  gradus  dimensionem  si  versus  Aequatorem 
numeres  quatuor  dierum  spatio  florum  emissionem  accelerare,  si  versus  Arcturum  toti¬ 
dem  retardare  comprobaverunt.  Stirpes  vero  utrique  hemisphaerio  communes  aut  cultas 
sequentes  hisce  observationibus  crediderim  aptissimas:  Salicem  albam,  Helicem,  Populum 
fastigiatam,  Alnum  glutinosam,  Betulam  albam.  Corylum  Avellanam,  Quercum  Robur, 
Fi  axinum  exaelsioi em, ,  Aesculum  Hippocastanum ,  Ribes  rubi'um,  Gvossudariam,  Acev 
campestre,  rubrum,  saccharinum,  Negundo,  Prunum  Cerasum,  spinosam,  domesticam, 
Padum,  Armeniacam,  Amygdalum  persicam,  Robiniam  Pseudoacaciam,  Cytisum 
Laburnum ,  Spii aeas  plures  et  Tilias,  ac,  si  velis,  ex  herbarum  genere  Leucojum 
vernum,  Galanthum  nivalem.  Bellidem  perennem.  Lamium  purpureum  et  ample- 
xicaule,  Solidaginem  Virgauream ,  Linum  usitatissimum,  Cassiam  marilandicam ,  Ce¬ 
realia  rei.  Neque  in  talibus  observationibus  Botanico  adquiescendum  erit,  si  communem 
nexum  inter  vegetabilium  phaenomena  atque  solis  tellurisque  vices  ulterius  rimatur.  Quid 
enim  ?  non  coeli  conversiones,  non  commutationes  temporum  quadripartitas,  quales  extra 
tropicos  circulos  sunt,  vel  bipartitas,  quales  intra,  non  coelestium  rerum  sub  Aequatore 
constantiam,  omnia,  quae  planeta  noster  fovet ,  tam  animalia  quam  vegetabilia  mirum  in 
modum  temperare  et  maturare  videmus?  Nonne  materiae  quaedam  intra  certos  parallelos 
circulos  ex  universis  stirpibus  eadem  aetate  ac  simultaneo  quasi  motu  excretae  (e  g.  materies 
illa  viridis,  quam  novo  vocabulo  Chlorophyllum  nuncupant,  vernali  tempore  dum  prata 
virescunt  etsylvae  frondescunt,  vel  pollinis  masculini  ingens  vis,  quam  postea  flores  generant, 
vel  denique  hydrogenium  elementum  sub  fructuum  maturatione  enatum),  occultam,  quae  stirpi¬ 
bus  cum  corporibus  coelestibus  intercedit  necessitatem  demonstrant?  Haec  magna  sane  sunt 
atque  eo  magis  admirabilia,  quod  sempiterno  motu  quotannis  redeant,  atque  dignissima, 
in  quae  Botanici  et  observationum  acumen  et  ingenii  profunditatem  intendant.  Pari  vero 
dignitate  sibi  et  plantarum  vigiliae  somniaque  et  lucis  emissio,  quam  phosphorescentiam  di¬ 
cunt,  et  electricitatis  et  magnetismi  phaenomena,  et  irritabilitas  partium  et  internae  fabricae 
in  absconditis  partibus  evolutio  atque  incrementa  (e.  g.  embryonum  vices)  Botanicorum  stu¬ 
dium  hortorumque  botanicorum  auxilium  sibi  flagitant. 


Neque  tamen  his  solummodo,  quae  summa  scientiae  bona  dicere  possemus,  ut  hor¬ 
tus  opportunitatem  subministret  necesse  est;  nam  eae  quoque  artes  ibidem  excoli  debent. 


*)  Bigelow  on  tlie  comparative  forwardness  of  tlie  Spring  in  different  parts  ©f  the  United  States,  iu  1817,  in  SillimajH 
american  Journ.  I.  p.  7 6. 

qtiae  ad  hortorum  agrique  culturam  faciunt.  Hac  ratione  primum  est,  stirpes  diver¬ 
so  sub  coelo  oriundas  nostro  accommodare  atque  adsuesoere,  in  quo  negotio,  licet  pluribus 
quae  enumeravimus,  obstaculis  impediti,  haud  omnem  operam  perdidimus.  Adsuelu  autem 
faciles  nostri  coeli  temperiei  in  vemmns  :  Alnum  cordij oiiu ni,  Acerheterophyllum ,  Aesculum 
macrostachyam,  Caly canthum  floridum  cum  variett. ,  Diospyrum  virginianam,  Gymnocla- 
dum  canadensem,  T  nviodendi  on  \L  i  il  t,p  ‘ cr  a m ,  Salisburiain  adicintij  olimn,  Thujcnn  occiden- 
talem ,  Fraxinos  delicatiores  et  rei.;  contra  difficiles:  Cercides,  Diospyrum  Lotum,  Chi- 
onanthjxm^virginicam,  Koelreuteram  paniculatam ,  Viticem  Agnum  castum,  Amorpham 
fruticosam,  Elaeagnum  angustifoliam,  Baccharidem  ivaefoliam,  Broussonetiam  papyri¬ 
feram,  Paliurum  australem,  Celtides  et  plurimas  alias.  Arborum  Americae  septen¬ 
trionali  indigenarum  interdum  plura  specimina  nobis  communicavit  Societas  agraria 
boica,  de  capessendo  omni  bono  sollicita,  cujus  erga  hortum  nostrum  studia  summa 
laude  gratoque  animo  commemoramus.  Phormii  tenacis,  plantae  liniferae  ex  Nova 
Seelandia  aFoRSTERis,  Cookio  navarcho,  in  Europam  allatae  plures  caespites  jam  ante 
tres  annos  sub  libero  aere  terrae  commisimus  ,  ubi  laetum  incrementem  capientes  ,  post 
nonnullorum  annorum  spatium,  messem  haud  ita  ignobilem  pollicentur.  Madiam  viscosam 
quoque,  e  cujus  seminibus  in  chilensi  regjone  oleum  exprimitur  limpidum  usuique 
domestico  aptissimum,  majori  copia  plantare  coepimus,  ac  stirpem  utilissimam  seminum 
distributione  Bavariae  agro  donatum  iri  speramus.  Phaseoli  generis  ultra  CC  species  et 
varietates  colimus  ,  quas  L.  B.  de  Jacquin  horto  dono  dedit,  quarum  historia  et  cultura 
pertractata,  nonnullas  res  scitu  dignissimas  doctrinae  de  plantis  edulibus  accessuras  esse 
confidimus.  Porro  variarum  arborum  novellas  stirpes  in  horti  secundarii  plantario 
colimus  eum  in  finem,  ut  horti  culturae  curiosi  ibidem  insitionis  artes  et  putandi  rationes 
queant  ediscere.  Jis  autem,  qui  horti  opportunitate  usi,  rei  herbariae  operam  navare 
velint,  inde  ab  hora  VI.  ad  XI.  a.  M.  usque,  et  a  medio  die  ad  horam  VI. p.  M.  usque  pa¬ 
tet.  Heic  igitur  cuicunque,  sive  omnium,  quas  alit,  plantarum  sive  earum  solummodo , 
quas  tamquam  aegrotorum  medelae  accommodatas  in  propria  area  distinximus,  formas 
velit  examinare,  singularum  adscripto  titulo  et  universarum  secundum  systema  Linnaeanum 
dispositione  consuluimus,  et  si  specimina  in  herbario  conservanda  cupiat,  hortulanus  non 
deerit.  Quotquot  igitur  virentis  florentisque  Naturae  amicos  ,  admiratores,  indigatores  hesc 
a  negotiorum  curis  se  recreare,  vel  ad  ardua  corroborare,  vel  omniparae  matris  scientiaimbui 
velint  salvos  esse  jubemus;  introeant  atque  Regia  Munificentia  gaudeant,  dum  horum 
itudiorum  jucunditate  nobiscum  fruantur. 

